text:
NU SI BIBLIA GBLƆ
Akpedada
Wova de dzesii be ne míenye akpedalawo la, eɖea vi geɖe na mí le ŋutilã, susu kple seselelãme gome, eya ta anyo be ame sia ame nadze agbagba anye akpedala le efe agbe me.
Viɖe kawoe nàkpɔ ne ènye akpedala?
NYA SI ATIKEŊUTINUNYALAWO GBLƆ
Le nyati aɖe si wota ɖe agbalẽ aɖe (Harvard Mental Health Letter) me fe nya nu la, “ame siwo daa akpe nyea dzidzɔmewo. Ne míenye akpedalawo la ekpena ɖe mía ŋu míafe dzi dzea eme, nutefekpɔkpɔ nyuiwo sua mía si, míenɔa lãmesẽ me, nɔa te ɖe xaxawo nu eye mía kple amewo dome nɔna nyuie.”
NYA SI BIBLIA GBLƆ
Biblia de dzi fo na mí be míanye akpedalawo. Apostolo Paulo si ŋutɔ ɖo kpɔɖeŋu nyui ɖi la gblɔ be: “Minye akpedalawo.” Le kpɔɖeŋu me, Paulo ‘da akpe na Mawu madzudzɔmadzudzɔe’ ɖe ale si amewo xɔ gbedeasi si wògblɔ na wo la ta. (Kolosetɔwo 3:15; 1 Tesalonikatɔwo 2:13) Ne míenyea akpedalawo ɣeawokatãɣi hekpɔa ŋudzedze ɖe nu ŋu ke menye ɣeaɖewoɣi ko o la, esia ana míakpɔ dzidzɔ geɖe ŋutɔ. Eye akpe ɖe mía ŋu míafo asa na bubu be míedze na nanewo wu ame bubuwo, míafo asa na ŋuʋaʋã kple dzikuléle ɖi si ana amewo naka le mía ŋu si awɔe be míakpɔ dzidzɔ le agbe me o.
Mía Wɔlaa gɔ̃ hã daa akpe na mí amegbetɔ tsɛwo tsɔ ɖo kpɔɖeŋu nyui na mí! Hebritɔwo 6:10 gblɔ be: ‘Mawu menye madzɔmadzɔtɔ, be wòaŋlɔ miafe dɔwɔwɔ kple lɔlɔ̃ si mieɖe fia le efe ŋkɔ la ta be o.’ Ɛ̃, mía Wɔlaa buna akpemadamada be enye nu madzɔmadzɔ wɔwɔ alo be mesɔ o.
‘Dzi nedzɔ mi ɖaa. Mida akpe ɖe nu sia nu ta.’—1 Tesalonikatɔwo 5:16, 18.
Ne míenye akpedalawo la, vi kae wòaɖe na mí kple ame bubuwo?
NU SI WÒ ŊUTƆ NÈNYA
Ne míeda akpe tso dzi me ɖe nunana, nya tuameɖo aɖe alo kpekpeɖeŋu aɖe ta la, enana amea sena le eɖokui me be míekpɔ ŋudzedze ɖe nu si yewɔ la ŋu eye wòxɔ asi na mí. Amedzrowo gɔ̃ hã wɔa nu ɖe ame siwo womenya o siwo daa akpe na wo ne wowɔ nanewo tsɔ kpe ɖe wo ŋu abe ʋɔtru ʋuʋu na wo be woage ɖe eme ene la ŋu nyuie.
NYA SI BIBLIA GBLƆ
Yesu Kristo gblɔ be: “Minɔ nu nam amewo, eye amewo ana nu mi. Woadzidze nu nyuie, atee, aʋuʋui wòagbagba akɔ ɖe avɔ me na mi.” (Luka 6:38) De ŋugble tso Rose, ɖetugbui si nye tokunɔ le Vanuatu si le Anyiehe Pasifik ŋu kpɔ.
Rose dea Yehowa Ðasefowo fe kpekpewo, gake kpekpeawo meɖea vi boo nɛ o, elabena mese tokunɔgbe o eye ame aɖeke hã mesee le hamea me o. Esi atsu kple asi aɖe si nya tokunɔgbe ɖi tsa va hamea me la, wode dzesi kuxia eye wodze tokunɔgbe fiafia nɔviawo gɔme. Rose kpɔ ŋudzedze ɖe nu sia ŋu ale gbegbe. Egblɔ be, “Dzi dzɔam ŋutɔ be xɔlɔ̃ gbogbo siwo lɔ̃m la le asinye.” Ale si Rose kpɔ ŋudzedze ɖe nu si wowɔ nɛ ŋu kple ale si wòle gome kpɔm le kpekpeawo me azɔ tefe kpɔkpɔ naa dzi dzɔa atsu kple asia ŋutɔ. Rose kpɔ ŋudzedze ɖe agbagba siwo hamea me tɔwo hã dze hesrɔ̃ tokunɔgbe ale be woate ŋu aɖo dze kplii la ŋu vevie.—Dɔwɔwɔwo 20:35.
“Ame si saa akpedavɔ la, eyae [doa Mawu] ɖe dzi.”—Psalmo 50:23.
Aleke nàwɔ anye akpedala?
NYA SI BIBLIA GBLƆ
Míafe seselelãmewo do ka kple nu siwo ŋu míebuna. Biblia ŋlɔla David do gbe ɖa na Mawu be: “Mede ŋugble le wò dɔwɔwɔwo katã ŋu; mesusu wò asinudɔwɔwɔwo ŋu.” (Psalmo 143:5) Ɛ̃, David fe susu nɔa nu ŋu eye wòléa ŋku ɖe nu ŋu hã. Esi David tu nɔnɔme si nye ŋugbledede tso Mawu fe mɔwo ŋu ɖo edziedzi le efe agbe me katã tae wònye akpedala ɖo.—Psalmo 71:5, 17.
Biblia ɖo aɖaŋu nyui sia na mí be: ‘Nu siwo katã nye nyatefe, nu siwo katã dze na lɔlɔ̃, nu siwo katã ŋu wofoa nu nyui le, nu siwo katã nye nuwɔna nyui, kple nu siwo katã dze na kafukafu la, minɔ nu siawo ŋu bum.’ (Filipitɔwo 4:8) Nya siwo nye “minɔ nu siawo ŋu bum” gahe susu yi ale si wòhiã be míanɔ ŋugble dem edziedzi si awɔe be míanye akpedalawo dzi.
“Nye dzimesusuwo aɖe gɔmesese afia.”—Psalmo 49:3.


c: text/html

text:
TA WUIADE
Ðoe Kplikpaa Nànɔ Subɔsubɔha Vavãtɔ Me
Nukae nye Biblia fe nufiafia ku ɖe legbawo ŋu?
Aleke Kristotɔwo bua subɔsubɔhawo fe ŋkekenyuiwoe?
Aleke nàwɔ aɖe wò dzixɔsewo me na amewo nyuie be woagado dziku o?
1, 2. Nya kawoe wòle be nàbia ɖokuiwò ne èdo le alakpasubɔsubɔ me vɔ megbe, eye nukatae nèbu be nya sia le vevie?
TSƆE BE èva de dzesii be aɖi xɔ yame katã le nuto si me nèle. Ame aɖe tsɔa dɔwɔfewo fe gbeɖuɖɔ si zu aɖi wuame va nɔa kɔkɔm ɖe nutoa me le bebeme, ale be amewo fe agbe va ɖo afɔku me azɔ. Nukae nàwɔ? Ðikeke mele eme o be àwɔ kaba alesi nàte ŋui adzo le nutoa me. Gake le dzodzo vɔ megbe la, àganɔ ɖokuiwò biam se kokoko be, ‘Ðe megbɔ aɖiya sia xoxoa?’
2 Nɔnɔme ma tɔgbe kee do mo ɖa ku ɖe alakpasubɔsubɔ ŋu. Biblia fia nu be wotsɔ nufiafia kple nuwɔna makɔmakɔwo fo ɖi subɔsubɔ mawo. (Korintotɔwo II, 6:17) Ema tae wòle vevie be nàdo le “Babilon gã,” si nye alakpasubɔsubɔ fe xexemefiaɖufe, la me ɖo. (Nyaɖeɖefia 18:2, 4) Èdo le eme xoxoa? Ne èwɔ afɔɖeɖe sia vɔ la, ke èdze na kafukafu. Gake nu geɖe gahiã wu dodo le alakpasubɔsubɔha me alo ŋkɔwò ɖeɖeɖa le eme ko. Le ema wɔwɔ vɔ megbe la, egahiã be nàbia ɖokuiwò be, ‘Ðe megakpɔa gome le alakpasubɔsubɔhawo fe nuwɔna aɖewo me kokokoa?’ Bu efe kpɔɖeŋu aɖewo ŋu kpɔ.
LEGBAWO KPLE TƆGBUI KUKUWO SUBƆSUBƆ
3. (a) Nukae Biblia gblɔ tso legbawo ŋu, eye nukata wòasesẽ na ame aɖewo be woaxɔ Mawu fe nukpɔsusu le nya sia ŋu? (b) Nukae wòle be nàwɔ tso nusianu si wozãna le alakpasubɔsubɔ me si anɔ asiwò ŋu?
3 Legbawo kple trɔ̃xɔwo le ame aɖewo si le wo feme fe gbogbo aɖewoe nye sia. Wole wò hã asiwòa? Ke ɖewohĩ ema ana nàse le ɖokuiwò me be manya wɔ be woado gbe ɖa na Mawu nu mawo siwo wokpɔna la manɔmee o. Ðewohĩ wò dzi ku ɖe nu mawo dometɔ aɖewo ŋu vevie gɔ̃ hã. Gake Mawue agblɔ mɔ si dzi wòle be míato asubɔe, eye Biblia fia nu be medi be míazã aklama kpakpɛwo alo legbawo kura o. (Mose II, 20:4, 5; Psalmo 115:4-8; Yesaya 42:8; Yohanes I, 5:21) Eyata àte ŋu ava nɔ subɔsubɔha vavãtɔ me ne èɖe asi le nusianu si wozãna le alakpasubɔsubɔ me si anɔ asiwò ŋu. Ehiã godoo be nàbu wo abe alesi Yehowa bua woe ene—be wonye “ŋunyɔnu.”—Mose V, 27:15.
4. (a) Aleke míewɔ nya be tɔgbui kukuwo subɔsubɔ nye nu dzodzro? (b) Nukatae Yehowa de se na efe amewo be woagakpɔ gome le gbɔgbɔyɔyɔ nuwɔna aɖeke me o?
4 Tɔgbui kukuwo subɔsubɔ hã bɔ ɖe alakpasubɔsubɔ vovovowo me. Hafi ame aɖewo nava srɔ̃ Biblia me nyatefea la, woxɔe se be kukuawo gale agbe le gbɔgbɔmenutowo me eye be woate ŋu akpe ɖe agbagbeawo ŋu loo alo awɔ nuvevi wo. Ðewohĩ èdzea agbagba vevie tsã be yeawɔ nusiwo afa dzi na tɔgbui kukuwo. Gake abe alesi nèsrɔ̃e le agbalẽ sia fe Ta 6 lia me ene la, kukuawo megale agbe le afi aɖeke o. Le esia ta, agbagba ɖesiaɖe si woadze be woafo nu kpli wo la nye nu dzodzro. Le nyatefe me la, gbɔgbɔ vɔ̃woe gblɔa nya ɖesiaɖe si adze abe míafe ame vevi siwo ku gbɔe wotso ene la. Esia tae Yehowa de se na Israel-viwo be woagate kpɔ be yewoafo nu kple kukuawo alo be yewoakpɔ gome le gbɔgbɔyɔyɔ nuwɔna fomevi aɖeke me o.—Mose V, 18:10-12.
5. Ne èsubɔa legbawo alo tɔgbui kukuwo tsã la, nukae nàte ŋu awɔ?
5 Nukae nàte ŋu awɔ ne èsubɔa legbawo alo tɔgbui kukuwo tsã? Ele be nàxlẽ Biblia fe kpukpui siwo fia alesi Mawu bua nusiawoe, eye nàde ŋugble le wo ŋu. Ele be nàtsɔ alesi nèɖoe kplikpaa be yeanɔ subɔsubɔha vavãtɔ me la ade gbedodoɖa me na Yehowa gbesiagbe, eye nàbiae be wòakpe ɖe ye ŋu efe nukpɔsusu le nuwo ŋu nanɔ ye hã ye si.—Yesaya 55:9.
KRISTOTƆ GBÃTƆWO MEÐU KRISTMAS O
6, 7. (a) Nuka fe azãe amewo gblɔna be Kristmas nye, eye ɖe Yesu fe nusrɔ̃la siwo nɔ anyi le fe alafa gbãtɔ me ɖuia? (b) Le Yesu fe nusrɔ̃la gbãtɔwo ŋɔli la, amekawoe ɖua dzigbezãwo?
6 Alakpasubɔsubɔhawo fe azã nyanyɛwo ɖuɖu ate ŋu afo ɖi ame fe subɔsubɔ. Esia fe kpɔɖeŋu ɖekae nye Kristmas ɖuɖu. Wogblɔna be Kristmas nye azã si woɖuna tsɔ ɖoa ŋku Yesu Kristo fe dzigbe dzi, eye subɔsubɔha siwo gblɔna be Kristotɔwoe yewonye la katã kloe ɖunɛ. Gake kpeɖodzi aɖeke meli be Yesu fe nusrɔ̃la siwo nɔ anyi le fe alafa gbãtɔ me ɖu azã ma o. Agbalẽ si nye Sacred Origins of Profound Things (Nu Vevi Kɔkɔewo Dzɔtsofe) gblɔ be: “Ƒe alafa eve le Kristo dzidzi megbe la, ame aɖeke menya efe dzigbeŋkeke o, eye ame akpa gãtɔ metsɔ ɖeke le esia nyanya me hã o.”
7 Ne ɖe Yesu fe nusrɔ̃lawo nya ŋkeke si dzi wodzii gɔ̃ hã la, womaɖu efe dzigbezã o. Nukatae? Elabena numekugbalẽ si nye The World Book Encyclopedia gblɔ be Kristotɔ gbãtɔwo “bua dzigbezã ɖuɖu be enye trɔ̃subɔlawo fe kɔnu.” Fia eve siwo menye Yehowa subɔlawo o fe dzigbezãɖuɖu ŋu koe Biblia fo nu tsoe. (Mose I, 40:20; Marko 6:21) Trɔ̃subɔlawo ɖua wofe mawuwo fe dzigbezãwo hã. Le kpɔɖeŋu me, Romatɔwo ɖua wofe mawunɔ Diana fe dzigbezã le May 24 lia dzi. Eye le ŋkeke si kplɔe ɖo dzi la, woɖua ɣemawu Apollo fe dzigbezã. Eyata trɔ̃subɔsubɔ mee dzigbezãɖuɖu dzɔ tso, ke menye Kristotɔwo gbɔe wòdzɔ tso o.
8. Ðe ɖekawɔwɔ si le dzigbezãwo ɖuɖu kple aʋatsodzixɔse dome la me.
8 Susu bubu aɖe hã gali si ta Kristotɔ siwo nɔ anyi le fe alafa gbãtɔ me maɖu Yesu fe dzigbezã o. Ðewohĩ efe nusrɔ̃lawo nya be dzigbezãwo ɖuɖu do fome kple aʋatsodzixɔse. Le kpɔɖeŋu me, Hela kple Romatɔ geɖe siwo nɔ anyi le blema xɔe se be gbɔgbɔ aɖe vana le amegbetɔ ɖesiaɖe dziɣi eye wòkpɔa amea ta le efe agbenɔŋkekewo katã me. Agbalẽ si The Lore of Birthdays (Dzigbezãɖuɖu Dzixɔsewo) gblɔ be: “Ƒomedodo wɔnuku aɖe va nɔa gbɔgbɔ sia kple mawu si fe dzigbeŋkeke dzi wodzi amea le la dome.” Míenya nyuie be Yehowa makpɔ ŋudzedze ɖe azã ɖesiaɖe si ana kadodo aɖe nanɔ aʋatsodzixɔse kple Yesu dome ŋu kura o. (Yesaya 65:11, 12) Ke aleke wòdzɔe be ame akpa gãtɔ va le Kristmas ɖum?
AFISI KRISTMAS DZƆ TSO
9. Aleke wòdzɔe be wova tsɔ December 25 lia be wòanye ŋkeke si dzi woaɖu Yesu fe dzigbezã?
9 Ƒe alafa geɖe le Yesu fe anyigbadzinɔnɔ megbe hafi amewo va dze efe dzigbezã ɖuɖu gɔme le December 25 lia dzi. Evɔ menye ŋkeke ma dzie wodzi Yesu o, anye October me boŋue. * Ke nukatae wotia December 25 lia? Anye be esi ame aɖewo siwo gblɔ be Kristotɔwoe yewonye la “di be ŋkekea nadze Romatɔ trɔ̃subɔlawo fe azã si nye ‘ɣe si dzi womeɖuna o fe dzigbezã’ dzi” tae. (The New Encyclopædia Britannica) Le vuvɔŋɔli esime wòdzena abe ɖe ɣea gbɔdzɔ ene la, trɔ̃subɔlawo wɔa kɔnuwo be woatsɔ ana ɣe si naa dzoxɔxɔ kple kekeli natrɔ agbɔ tso efe mɔ legbea zɔzɔ me. Wobui be December 25 lia dzie ɣea gadzea mɔ. Esi subɔsubɔhakplɔlawo nɔ didim be yewoana trɔ̃subɔlawo natrɔ dzime ta la, wova xɔ wofe azã sia eye wodze agbagba be yewoana wòadze abe “Kristotɔwo” fe azãe wònye ene. *
10. Nukatae ame aɖewo meɖua Kristmas tso ɣeaɖeɣi ke vaseɖe fifia o?
10 Amewo nya ɣeyiɣi didi aɖee nye sia be trɔ̃subɔsubɔ mee Kristmas dzɔ tso. Esi azã sia mesɔ ɖe Ŋɔŋlɔawo nu o ta la, wode se ɖe eɖuɖu nu le England kple le nuto aɖewo siwo dzi ɖum wonɔ me le Amerika le fe alafa 17 lia me. Wodoa fe na amesiame si agbe dɔmeyiyi le Kristmas-ŋkeke dzi gɔ̃ hã. Gake le ɣeyiɣi aɖe megbe la, amewo gatrɔ ɖe azãa ɖuɖu me kɔnu xoxoawo ŋu eye wotsɔ kɔnu yeyewo kpee gɔ̃ hã. Kristmas gava zu ŋkeke vevi aɖe, eye wòkpɔtɔ nye ŋkeke vevi le dukɔ geɖe me vaseɖe egbegbe. Gake esi wònye be alakpasubɔsubɔ mee Kristmas dzɔ tso ta la, amesiwo dina be yewoadze Mawu ŋu meɖunɛ alo ɖua azã bubu ɖesiaɖe si dzɔ tso trɔ̃subɔsubɔ me o. *
ÐE AFISI AZÃWO DZƆ TSO LE VEVIEA?
11. Nukatae ame aɖewo ɖua ŋkekenyuiwo, gake nukae wòle be míadi vevie be míawɔ?
11 Ame aɖewo lɔ̃ ɖe edzi be trɔ̃subɔsubɔ mee ŋkekenyuiwo abe Kristmas ene dzɔ tso, gake wosusuna be wo ɖuɖu megblẽ o. Wofe susu enye be menye trɔ̃subɔsubɔ ŋue amewo buna ne wole azã mawo ɖum o. Wogblɔna be ŋkekenyui mawo naa mɔnukpɔkpɔ fometɔwo be woagava wɔ ɖeka. Aleae wò hã nèbunɛa? Ne aleae la, ekema menye esi nèlɔ̃ trɔ̃subɔsubɔ tae o ke boŋ anye be lɔlɔ̃ si le mewò na fowòmetɔwoe na wòle sesẽm na wò be nàva nɔ subɔsubɔ vavãtɔ fe akpa dzi. Kakaɖedzi nenɔ asiwò be Yehowa, amesi gbɔ fomewo dzɔ tso la, di godoo be fomedodo nyui nanɔ mia kple wò fometɔwo dome. (Efesotɔwo 3:14, 15) Gake àte ŋu ato nuwɔna siwo dzi Mawu da asi ɖo dzi ana miafe fomedodoa me nasẽ ɖe edzi. Apostolo Paulo ŋlɔ tso nusi wòle be míadi vevie be míawɔ ɣesiaɣi ŋu be: “Mido nusi nyoa Afetɔ la ŋu la kpɔ.”—Efesotɔwo 5:10.
12. Wɔ nusita wòle be míatsri kɔnu kple ŋkekenyui siwo dzɔ tso wɔna makɔmakɔwo me fe kpɔɖeŋu.
12 Ðewohĩ àse le ɖokuiwò me be susu siwo ta woɖua ŋkekenyuiwo egbea meku ɖe afisi wodzɔ tso ŋu boo o. Ðe afisi azãwo dzɔ tso le veviea? Wole vevie ŋutɔ! Míawɔ efe kpɔɖeŋu aɖe: Tsɔe be èkpɔ kpetike aɖe si vivina le gɔta me. Ðe nàɖe kpetike ma le gɔta me aɖua? Kura o! Kpetikea ŋuti mekɔ o. Abe kpetike ma ene la, awɔ abe ɖe azãɖuɖuwo vivina ene ya, gake tefe makɔmakɔwoe woɖe wo tsoe. Be míaɖoe kplikpaa anɔ subɔsubɔ vavãtɔ fe akpa dzi la, ehiã be nukpɔsusu si nɔ nyagblɔɖila Yesaya si nanɔ míawo hã si, amesi gblɔ na tadeagula vavãwo be: “Migaka asi nu makɔmakɔ aɖeke ŋu o!”—Yesaya 52:11.
ÐƆ ŊU ÐO LE NUWƆWƆ KPLE AMEWO ME
13. Kuxi kawoe nàte ŋu adze ŋgɔe ne mèkpɔa gome le azãɖuɖuwo me o?
13 Àte ŋu adze ŋgɔ kuxi aɖewo ne wòdzɔ be ètso nya me be yemagakpɔ gome le azãɖuɖuwo me o. Le kpɔɖeŋu me, dɔwɔhatiwo mase nusita mèkpɔa gome le azã aɖewo siwo woawo ɖuna me o la gɔme o. Nukae nàwɔ ne ame aɖe na Kristmas nunana wò? Ðe wòanyo be nàxɔea? Ke ne mia kple srɔ̃wò fe dzixɔsewo mesɔ o ɖe? Aleke nàwɔ akpɔ egbɔ be viwòwo mase le wo ɖokui me be nane le yewo ŋu tom le esi yewomekpɔa gome le azã mawo ɖuɖu me o ta o?
14, 15. Nukae nàte ŋu awɔ ne wodo ŋkekenyui fe gbedoname aɖe na wò alo ne ame aɖe di be yeana nunana aɖe wò?
14 Ele be nàɖɔ ŋu ɖo awɔ nyametsotso si sɔ le nɔnɔmeawo dometɔ ɖesiaɖe gbɔ kpɔkpɔ me. Ne ame aɖe gblɔ ŋkekenyui fe gbedoname na wò la, àte ŋu ada akpe na amea ko. Gake tsɔe be ame nyanyɛ aɖe alo dɔwɔhati aɖee amea nye. Le go ma me la, àte ŋu atiae be yeaɖe nu me nɛ ayi ŋgɔe. Ele be nàwɔ nu kple amewo tufafatɔe le nɔnɔmeawo katã me. Biblia ɖo aɖaŋu na mí be: “Mina amenuveve kple dze nanɔ miafe nya me ɖaasi, bena mianya alesi wòdze be, miaɖo nya ŋuti na amesiame.” (Kolosetɔwo 4:6) Mègawɔ nu bubumadeameŋutɔe o. Ke boŋ ɖe tiatia si nèwɔ la me na wo tufafatɔe. Na eme nakɔ na wo be menye ɖe yemeda asi ɖe nunana ame kple kplɔ̃ɖoɖowo dzi o, ke boŋ be yedina be yeawɔ esiawo le ɣeyiɣi bubuwo dzi.
15 Ke ne ame aɖe tsɔ nunana aɖe vɛ na wò ɖe? Alesi nɔnɔmeawo le ye afia nusi nàwɔ. Nunalaa ate ŋu agblɔ be: “Menya be mèɖua azã sia o. Gake medi be nàxɔ nusia.” Ate ŋu adzɔ be nàtso nya me be nunanaa xɔxɔ le nɔnɔme mawo me mefia be yele gome kpɔm le azãa ɖuɖu me o. Ne nunalaa menya wò dzixɔsewo o la, ke àte ŋu aɖe eme nɛ be yemekpɔa gome le azã ma ɖuɖu me o. Numeɖeɖe sia ana wòase nusita àte ŋu atiae be yeaxɔ nunana aɖe gake wò ya màna nu amewo le ŋkeke ma dzi o la gɔme. Gake nunya anɔ eme be nàgbe nunana aɖe xɔxɔ nenye be edze fã be ɖe nunalaa di be nàxɔe wòafia be mète ŋu léa wò dzixɔsewo me ɖe asi o alo be àte ŋu aɖe asi le wò dzixɔsewo ŋu ɖe nunana aɖe xɔxɔ ta.
ALEKE NÀWƆ NU KPLE WÒ ƑOMETƆWOE?
16. Aleke nàwɔ nu kple amewo tufafatɔe le azãɖuɖu ŋu nyawo me?
16 Ke ne wò fomea me tɔwo fe dzixɔse mesɔ kple tɔwò o ɖe? Le go sia me hã, ele be nàwɔ nu kpli wo tufafatɔe. Mehiã be nàhe nya kple wò fometɔwo ɖe kɔnu ɖesiaɖe alo azã ɖesiaɖe si wotia be yewoakpɔ gome le ta o. Ke boŋ ele be nàde bubu wofe nukpɔsusuwo ŋu, abe alesi ko nàdi be woade bubu tɔwòwo ŋui ene. (Mateo 7:12) Tsri nuwɔna ɖesiaɖe si afia be èle gome kpɔm kpli wo le azãa ɖuɖu me. Ke hã, ele be nàda asɔ le nusiwo mefia gomekpɔkpɔ le azãa ɖuɖu ŋutɔŋutɔ me o la me. Godoo la, ele be alesi nàwɔ nui ɣesiaɣi nana dzitsinya nyui nanɔ asiwò.—Timoteo I, 1:18, 19.
17. Aleke nàwɔ akpe ɖe viwòwo ŋu ale be woagasee le wo ɖokui me be nane le yewo ŋu tom ne wokpɔ amewo wole azã ɖum o?
17 Nukae nàte ŋu awɔ ale be viwòwo mase le wo ɖokui me be nane le yewo ŋu tom esi yewomeɖua ŋkekenyui siwo dzi Ŋɔŋlɔawo meda asi ɖo o ta o? Akpa gãtɔ aku ɖe nusiwo miewɔna le fea fe ɣeyiɣi bubuwo me ŋu. Dzila aɖewo wɔa ɖoɖo naa nunana wo viwo ɣeyiɣi vovovowo. Nunana nyuitɔ siwo nàte ŋu ana viwòwo dometɔ ɖekae nye ɣeyiɣi kpɔkpɔ ɖe wo ŋu kple nuwɔwɔ kpli wo le lɔlɔ̃ me.
NƆ AGBE ÐE SUBƆSUBƆ VAVÃTƆ NU
18. Aleke Kristotɔwo fe kpekpewo dede ate ŋu akpe ɖe ŋuwò nànɔ subɔsubɔha vavãtɔ mee?
18 Hafi Mawu nakpɔ ŋudzedze ɖe ŋuwò la, ele be nàtsri alakpasubɔsubɔ eye nànɔ subɔsubɔha vavãtɔ me. Nukae esia wɔwɔ bia? Biblia gblɔ be: “[Mina] míalé ŋku ɖe mía nɔewo ŋu, bena míade dzi fo na mía nɔewo le lɔlɔ̃ kple dɔ nyui wɔwɔ me, eye míagagblẽ mía ŋutɔwo míafe fufofewo ɖi, abe alesi ame aɖewo wɔna ene o, ke boŋ míaxlɔ̃ nu mía nɔewo, eye míawɔ esia geɖe wu, zi alesi miekpɔ bena, ŋkeke la le ɖoɖom la.” (Hebritɔwo 10:24, 25) Kristotɔwo fe kpekpewo dede nye ɣeyiɣi dodzidzɔname siwo ʋu ɖi na wò be nàsubɔ Mawu le mɔ si dzea eŋu nu. (Psalmo 22:23; 122:1) Kristotɔ wɔnutefewo ‘dea dzi fo na wo nɔewo’ le kpekpe mawo me.—Romatɔwo 1:12.
19. Nukatae wòle vevie be nàgblɔ nusiwo srɔ̃m nèle le Biblia me ŋu nya na amewo?
19 Nu bubu si ana nànɔ subɔsubɔ vavãtɔ fe akpa dzi enye be nàgblɔ nusiwo srɔ̃m Yehowa Ðasefowo le kpli wò tso Biblia me la ŋu nya na ame bubuwo. Enye nyatefe be ame geɖe “le hũ ɖem, eye wole nu xam” ɖe vɔ̃ɖinyenye si xɔ afe ɖe xexeame egbea ta. (Xezekiel 9:4) Ðewohĩ ènya ame aɖewo siwo dzi wòle tetem ɖo. Nukata màgblɔ mɔkpɔkpɔ si su asiwò na etsɔ si gbɔna, si nèsrɔ̃ le Biblia me ŋu nya na wo o? Ne èyi edzi de ha kple Kristotɔ vavãwo hele Biblia me nyatefe dodzidzɔname siwo srɔ̃m nèle ŋu nya gblɔm na amewo la, àva kpɔe be alakpasubɔsubɔ fe azã ɖesiaɖe si kpɔtɔ le dzi me na wò la nu ava yi kura. Ka ɖe edzi be àkpɔ dzidzɔ eye àxɔ yayra geɖe ne èɖoe kplikpaa heva le subɔsubɔha vavãtɔ me.—Maleaxi 3:10.
^ mm. 9 Azã si nye Saturnalia hã kpɔ ŋusẽ ɖe nusitae wotia December 25 lia dzi. Woɖua azã ma tsɔ dea bubu Romatɔwo fe agbledede mawu ŋu le December 17-24. Nuɖuɖu kple nunono, aglotutu, kple nunana amewo yia edzi le Saturnalia fe azã la ɖuɖu me.
^ mm. 10 Àkpɔ alesi Kristotɔ vavãwo bua ŋkekenyui bubu siwo amewo ɖuna ŋuti numedzodzro le Megbenyawo me, le axa 222-3.

robotstxt: allowed

filter: keep


text: 115 Míedze nɛ o, Oo Yehowa, míedze nɛ o,*Ke boŋ wò ŋkɔ lae dze na bubu,+Le wò amenuveve kple wò nutefewɔwɔ ta.+2 Nu ka tae dukɔwo agblɔ be:“Ke afi kae wofe Mawu la le?”+3 Mía Mawu le dzifo;Nu sia nu si dze eŋu wòbe yeawɔ la, ewɔnɛ.4 Wofe legbawo nye klosalo kple sika,Amegbetɔ fe asinudɔwɔwɔ wonye.+5 Nu li na wo, gake womefoa nu o;+Ŋku li na wo, gake womekpɔa nu o;6 To li na wo, gake womesea nu o;Ŋɔti li na wo, gake womeʋẽa nu sena o;7 Asi li na wo, gake wometea nu kpɔna o;Afɔ li na wo, gake womezɔa azɔli o;+Womefoa nu to veme o.+8 Ame siwo wɔa wo la anɔ abe woawo ke ene,+Nenema kee nye ame siwo katã ɖoa dzi ɖe wo ŋu la hã.+9 Oo Israel, ɖo dzi ɖe Yehowa ŋu+—Eyae nye miafe kpeɖeŋutɔ kple miafe akpoxɔnu.+10 Oo Aron fe afe,+ miɖo dzi ɖe Yehowa ŋu—Eyae nye miafe kpeɖeŋutɔ kple miafe akpoxɔnu.11 Mi ame siwo vɔ̃a Yehowa, miɖo dzi ɖe Yehowa ŋu+—Eyae nye miafe kpeɖeŋutɔ kple miafe akpoxɔnu.+12 Yehowa ɖoa ŋku mía dzi, ayra mí;Ayra Israel fe afe la;+Ayra Aron fe afe la.13 Ayra ame siwo vɔ̃a Yehowa,Ðeviwo kple tsitsiawo siaa.14 Yehowa ana miadzi ɖe edzi,Ana mia kple mia viwo* miadzi ɖe edzi.+15 Yehowa neyra mi,+Eya, dzifo kple anyigba Wɔla la.+16 Dzifo nye Yehowa tɔ,+Ke etsɔ anyigba na amegbetɔviwo.+17 Menye ame kukuwoe kafua Yah o;+Eye menye aʋlimeyila siwo nu ɖoɖoe zi le hãe akafui o.+18 Ke boŋ míawoe akafu Yah,Tso fifia yi mavɔmavɔ me.Mikafu Yah.*


text:
Masa
Masa (alo Yuni) enye ɣleti adelia le fea me le Gregoria ɣletigbalẽa me. Ŋkeke 30 ye le ɣletia me.
Le blema ŋɔli la, Romatɔwo tsɔ Yuno si nye wofe mawu ɖeka fe ŋkɔ na ɣleti sia. Helatɔwo yɔna mawu sia be Hera (Ήpa) [ˈhiːrə] le Helagbe me.
Emenyawo
Ŋkeke tɔxewo le Masa me[trɔ asi le eŋu | trɔ asi le etsofe ŋu]
- Aflaga Ŋkekewo le Sweden (Masa 6), United States (Masa 14), Denmark (Masa 15), Argentina (Masa 20), and Romania (Masa 26).
- Masa 16 enye Youth Day alo "Ɖekakpuiwo fe ŋkeke" le South Africa.
- Wimbledon Tennis hoʋiʋlia nɔa ɣleti sia me.
- Philippines dukɔa fe ɖokuisinɔnɔ ŋkeke dze Masa 12 dzi.
- Eritrea Masa 20 nye "Martyrs Day" .
Nusiwo menɔna ŋkeke ɖeka dzi o[trɔ asi le eŋu | trɔ asi le etsofe ŋu]
-
- Kɔsiɖagbe evelia le Masa me le Belgium. Le United States, United Kingdom, Mexico, Netherlands, Ireland kple Canada la, woɖuie le Kɔsiɖagbe etɔ̃lia dzi le Masa me.
Nu bubuwo[trɔ asi le eŋu | trɔ asi le etsofe ŋu]
- Ɣleti aɖeke meli si fe ŋkeke gbãtɔ dzea esi dzi Masa tɔ dzea le kɔsiɖaa me.
Nya siawo fe tsofe[trɔ asi le eŋu | trɔ asi le etsofe ŋu]
- Masa le Eŋlisi Wikipiɖia la me
- Ɣletia fe sefofo enye rose alo honeysuckle le Eŋlisigbe me.
- Masa fe kpe xɔasi enye pearl, Alexandrite, or moonstone.


text:
ŊUTINYA 36
Sikanyivi La
OO! OO! Nukae nye si wɔm ameawo le azɔ? Wole gbe dom ɖa na nyivi! Nukatae wole nusia wɔm?
Esi Mose tsi toa dzi etefe didi la, ameawo gblɔ be: ‘Míenya nusi dzɔ ɖe Mose dzi o. Eyata mina míawɔ mawu aɖe, si akplɔ mí tso anyigba sia dzi.’
Mose nɔvi Aron gblɔ be: ‘Yoo. Miɖe miafe togɛwo vɛ nam.’ Esi woɖee la, Aron lólo wo hetsɔ wɔ sikanyivie. Eye ameawo gblɔ be: ‘Esia nye míafe Mawu, si kplɔ mí tso Egipte!’ Israel-viwo tu aglo gã aɖe hede ta agu na sikanyivi la.
Esi Yehowa kpɔe la, edo dziku ŋutɔ. Eyata egblɔ na Mose be: ‘Ðe abla nàyi. Ameawo le nu vlo wɔm. Woŋlɔ nye seawo be hele ta dem agu na sikanyivi.’
Mose ɖe abla heɖi tso to la dzi. Esi wòte ɖe wo ŋu la, nusi wòkpɔ enye si. Ameawo le ha dzim le ɣe ɖum fo xlã sikanyivi la! Dzi ku Mose ale gbegbe be wòtsɔ kpe gbadza eve, siwo dzi seawo le la xlã ɖi, eye wogbã kakɛkakɛe. Etsɔ sikanyivi la helóloe. Eye wòtui wòzu wɔ.
Ameawo wɔ nu vɔ̃ɖi ŋutɔ. Eyata Mose gblɔ na ŋutsu aɖewo be woatsɔ wofe yiwo. Mose gblɔ be: ‘Miwu ame vɔ̃ɖi, siwo de ta agu na sikanyivi la.’ Eyata ŋutsuawo wu ame 3,000! Ðe esia mefia be ehiã be míakpɔ nyuie ahasubɔ Yehowa ɖeɖeko, eye menye alakpamawu bubu aɖeke oa?


text: 18 Eye Yehowa fe gbe gava nam be:2 “Lo sia si dom miele le Israel-nyigba dzi be, ‘Fofowo ɖu waintsetse lalã, eye aɖu nyɔ viwo’ la gɔme ɖe?+3 “Afetɔ Dziɖulagã Yehowa be: ‘Zi ale si mele agbe la, miagagblɔ nya sia le Israel azɔ o.4 Kpɔ ɖa! Luʋɔwo* katã, tɔnye wonye. Fofo fe luʋɔ kple vi fe luʋɔ siaa, tɔnye wonye. Luʋɔ* si wɔ nu vɔ̃ la, eyae aku.5 “‘Ne ame aɖe nye ame dzɔdzɔe, eye wòwɔa nu dzɔdzɔe kple nu si le etefe.6 Meɖua trɔ̃wo fe vɔsanuwo le towo dzi o;+ meɖoa ŋu ɖe Israel fe afe la fe legba nyɔŋuwo* ŋu o; megblẽa kɔ ɖo na ehavi srɔ̃ o,+ eye medɔa nyɔnu si kpɔ dzinu la gbɔ o;+7 mesẽa ŋuta le ame aɖeke ŋu o,+ ke boŋ egbugbɔa nu si fenyila tsɔ ɖo awɔba nɛ la nana;+ medaa adzo ame aɖeke o,+ ke boŋ enaa efe nuɖuɖu dɔwuitɔ,+ eye wònaa avɔtata ame si le amama;+8 mexɔa deme alo doa ga xɔa deme gã o,+ ke boŋ efoa asa na nu madzɔmadzɔ wɔwɔ;+ edrɔ̃a ʋɔnu dzɔdzɔe le ame kple ehavi dome;+9 ezɔna le nye ɖoɖowo nu, eléa nye afiatsotsowo me ɖe asi, ne wòawɔ nutefe. Ame ma nye ame dzɔdzɔe, anɔ agbe kokoko,’+ Afetɔ Dziɖulagã Yehowa ye gblɔe.10 “‘Gake ne edzi vi wònye adzodala,+ amewula,*+ alo wɔa nu bubu siawo dometɔ aɖe11 (togbɔ be fofoa mewɔa nu siawo dometɔ aɖeke o hã)—ne eɖua trɔ̃wo fe vɔsanuwo le towo dzi, eye wògblẽa kɔ ɖo na ehavi srɔ̃,12 esẽa ŋuta le hiãtɔ kple ame dahe ŋu;+ edaa adzo amewo fe nuwo, megbugbɔa awɔbanu nana o, eye wòfɔa mo dzi ɖe legba nyɔŋuwo ŋu,+ ewɔa ŋunyɔnuwo,+13 ne edoa ga xɔa deme gã, eye wòxɔa deme la+—ekema via manɔ agbe o. Esi wòwɔ ŋunyɔnu siawo katã ta la, aku kokoko. Efe ʋu ava eya ŋutɔ dzi.14 “‘Gake ne vifofo aɖe dzi vi, si kpɔ nu vɔ̃ siwo katã fofoa wɔ, togbɔ be ekpɔe hã, eya mewɔ nu mawo tɔgbi o.15 Meɖua trɔ̃wo fe vɔsanuwo le towo dzi o; meɖoa ŋu ɖe Israel fe afe la fe legba nyɔŋuwo ŋu o; megblẽa kɔ ɖo na ehavi srɔ̃ o;16 mesẽa ŋuta le ame aɖeke ŋu o; megbea asiɖeɖe le awɔbanu ŋu o; medaa adzo o; enaa efe nuɖuɖu dɔwuitɔ, eye wòtaa avɔ na ame si le amama;17 metea ame dahe ɖe to o; medoa ga xɔa deme gã, alo xɔa deme o; eye wòwɔa nye afiatsotsowo dzi, eye wòzɔna le nye ɖoɖowo nu. Ame ma maku le fofoa fe vodada ta o. Anɔ agbe kokoko.18 Ke esi fofoa ya tafaa ame, daa adzo ehavi, eye wòwɔa nu gbegblẽ le efe amewo dome ta la, aku le efe vodada ta.19 “‘Gake miabia be: “Nu ka tae fofo fe vodada fe fɔɖiɖi manɔ via dzi o?” Esi via wɔa nu dzɔdzɔe kple nu si le etefe, eye wòléa nye ɖoɖowo katã me ɖe asi hewɔa wo dzi ta la, anɔ agbe kokoko.+20 Luʋɔ* si wɔ nu vɔ̃ la, eyae aku.+ Fofo fe vodada fe fɔɖiɖi manɔ via dzi o, eye vi fe vodada fe fɔɖiɖi manɔ fofoa dzi o. Woabu ame dzɔdzɔe fe dzɔdzɔenyenye na eya ŋutɔ ɖeɖe ko, eye woabu ame vɔ̃ɖi fe vɔ̃ɖinyenye na eya ŋutɔ ɖeɖe ko.+21 “‘Ke ne ame vɔ̃ɖi ɖe asi le efe nu vɔ̃ siwo katã wòwɔ la ŋu, eye wòléa nye ɖoɖowo me ɖe asi hewɔa nu dzɔdzɔe kple nu si le etefe la, anɔ agbe kokoko. Maku o.+22 Womagabu efe dzidadawo fe ɖeke nɛ o.*+ Anɔ agbe le efe nu dzɔdzɔe wɔwɔ ta.’+23 “Afetɔ Dziɖulagã Yehowa be, ‘Ðe ame vɔ̃ɖi fe ku vivia nunyea?+ Menye ɖe medina be wòatrɔ tso efe mɔwo dzi ne wòanɔ agbe boŋ oa?’+24 “‘Gake ne ame dzɔdzɔe ɖe asi le efe nu dzɔdzɔe wɔwɔ ŋu, eye wòwɔa nu gbegblẽ* hewɔa ŋunyɔnu siwo katã ame vɔ̃ɖi wɔna la, ɖe wòanɔ agbea? Womaɖo ŋku nu dzɔdzɔe siwo wòwɔ la dometɔ aɖeke dzi o.+ Aku ɖe efe nutefemawɔmawɔ kple nu vɔ̃ si wòwɔ la ta.+25 “‘Ke miagblɔ be: “Yehowa fe mɔ mele etefe o.”+ Oo, Israel fe afe, meɖe kuku misee! Nye mɔe mele etefe oa?+ Alo menye miawo boŋ fe mɔwoe mele etefe oa?+26 “‘Ne ame dzɔdzɔe ɖe asi le efe nu dzɔdzɔe wɔwɔ ŋu, eye wòwɔa nu gbegblẽ, eye wòku le esia ta la, eya ŋutɔ fe nu gbegblẽ wɔwɔ tae wòku ɖo.27 “‘Eye ne ame vɔ̃ɖi ɖe asi le efe nu vɔ̃ɖi wɔwɔ ŋu, eye wòwɔa nu dzɔdzɔe kple nu si le etefe la, aɖe eya ŋutɔ fe agbe.*+28 Ne edze si efe dzidadawo katã, eye wòɖe asi le wo ŋu la, anɔ agbe kokoko. Maku o.29 “‘Ke Israel fe afe la agblɔ be: “Yehowa fe mɔ mele etefe o.” Oo, Israel fe afe,+ nye mɔwoe mele etefe oa? Alo menye miawo boŋ fe mɔwoe mele etefe oa?’30 “Afetɔ Dziɖulagã Yehowa be, ‘Eya ta Israel fe afe, madrɔ̃ ʋɔnu mia dometɔ ɖe sia ɖe ɖe eya ŋutɔ fe zɔzɔme nu.+ ‘Mitrɔ, ɛ̃, mitrɔ keŋkeŋ tso miafe dzidadawo katã me, be woaganye nukikli si ahe fɔɖiɖi ava mia dzi o.31 Miɖe miafe dzidadawo katã ɖa,+ eye mina dzi yeye kple gbɔgbɔ yeye nasu mia si,*+ elabena nu ka tae miebe yewoaku ɖo,+ Oo, Israel fe afe?’32 “‘Ame aɖeke fe ku mevivia nunye o,’+ Afetɔ Dziɖulagã Yehowa ye gblɔe. ‘Eya ta mitrɔ, ne mianɔ agbe.’”+


text:
ŊUTINYA 32
Fukpekpe 10 La
KPƆ nɔnɔmetataawo ɖa. Wo dometɔ ɖesiaɖe fia fukpekpe, si Yehowa he va Egipte dzie. Le nɔnɔmetata gbãtɔ me la, àkpɔ be Aron tsɔ efe kpo la le Nil-tɔsisia dzi fomee. Esi wòfo edzi la, tsi, si le tɔsisia me la trɔ zu ʋu. Lãwo ku, eye tɔsisi la de asi ʋeʋẽ me.
Eyome Yehowa na akpɔkplɔwo do tso Nil-tɔsisia me. Wole afisiafi—le abolokpowo me, le abolofogbawo me, kple ameawo fe abawo dzi—afisiafi. Esi akpɔkplɔawo ku la, Egiptetɔwo lɔ wo li kɔ gagãwoe, eye wonɔ ʋeʋẽm kũ le anyigba la dzi.
Emegbe Aron tsɔ efe atikplɔ la fo anyigba, eye ke trɔ zu mũwo. Nusiawo nye nudzodzoevi sue, siwo ɖua ame. Mũawoe nye fukpekpe etɔ̃lia, si va Egipte-nyigba la dzi.
Fukpekpe mamlɛawo wɔ fu Egiptetɔwo ɖeɖeko, mewɔ fu Israel-viwo ya o. Fukpekpe enelia nye nudzodzoe gagã, siwo nyẽ tsyɔ Egiptetɔwo katã fe afewo dzi. Fukpekpe atɔ̃lia dze lãwo dzi. Egiptetɔwo fe nyiwo kple alẽwo kpakple gbɔ̃ geɖewo ku.
Eye Mose kple Aron woku dzofiwo, eye wohlẽ wo ɖe ya me. Esia he fofoe vɔ̃wo va amewo kple lãwo dzie. Esiae nye fukpekpe adelia.
Emegbe la, Mose do efe asi ɖe dzi, eye Yehowa ɖo dziɖegbe kple kpetsi ɖa. Emae nye kpetsi vɔ̃ɖitɔ kekeake, si dza le Egipte kpɔ.
Fukpekpe enyilia nye ʋetsuviwo fe ha gã aɖe. Ʋetsuviwo fe agbɔsɔsɔ ma meva kpɔ do ŋgɔ alo do megbe na ɣemaɣi o. Woɖu nusianu, si kpetsia metsrɔ̃ o la.
Fukpekpe asiekelia nye viviti. Viviti tsiɖitsiɖi tsyɔ anyigba la dzi hena ŋkeke etɔ̃ sɔŋ, gake kekeli nɔ afisi Israel-viwo nɔ la.
Mlɔeba la, Mawu gblɔ na efe amewo be woahlẽ gbɔ̃vi alo alẽvi fe ʋu ɖe wofe ʋɔtrutiwo ŋu. Emegbe Mawu fe dɔla va to Egipte yi. Esi mawudɔla la kpɔ ʋua la, mewu ame aɖeke le afe ma me o. Gake Mawu fe dɔla la wu amegbetɔ kple lãwo siaa fe ŋgɔgbeviwo le afe, siwo katã fe ʋɔtrutiwo ŋuti ʋu mele o la me. Esiae nye fukpekpe 10 lia.
Le fukpekpe mamlɛ sia megbe la, Farao gblɔ na Israel-viwo be woadzo. Mawu fe amewo katã nɔ klalo be yewoadzo, eye le zã ma ke me la, wodze wofe mɔzɔzɔ la gɔme hedzo le Egipte.


text:
NUSƆSRƆ̃ 14
Suku Kawoe Woɖo Na Mɔɖelawo?
Teokrasi fe hehe si xɔm Yehowa Ðasefowo le ɣeyiɣi didi aɖee nye esia la ɖe dzesi ŋutɔ. Woɖo suku tɔxɛwo na ame siwo tsɔ wofe ɣeyiɣiawo katã ɖo anyi na Fiaɖufegbefãɖeɖedɔa wɔwɔ, ale be woakpe ɖe wo ŋu woawɔ wofe “subɔsubɔdɔ la de goe bliboe.”—2 Timoteo 4:5.
Mɔɖelawo Ƒe Subɔsubɔ Suku. Ne ame aɖe wɔ gbesiagbe mɔɖeɖedɔa fe ɖeka la, wokpenɛ be wòade suku sia ŋkeke ade le Fiaɖufe Akpata aɖe me le wofe nutoa me. Sukua fe taɖodzinue nye be wòakpe ɖe mɔɖelaa ŋu wòate ɖe Yehowa ŋu geɖe wu, wòagabi ɖe ɖaseɖiɖidɔa fe akpa vovovoawo katã me, eye wòayi efe subɔsubɔdɔa dzi nutefewɔwɔtɔe.
Fiaɖufe Nyanyuigblɔlawo Ƒe Suku. Woɖo suku sia si xɔa ɣleti eve be woatsɔ ana hehe mɔɖela bibi siwo di be yewoaʋu ayi aɖasubɔ le afi sia afi si wohiã wofe kpekpeɖeŋu le la. Ame siawo gblɔna be, “Nyee nye esi, dɔm!” eye wofe nɔnɔme nyui sia nye Yesu Kristo, ame si nye Nyanyuigblɔla gãtɔ si nɔ anyigba dzi kpɔ la, fe kpɔɖeŋu sɔsrɔ̃. (Yesaya 6:8; Yohanes 7:29) Be woaʋu ayi aɖanɔ nuto bubu me biana be woanɔ agbe tsɛ. Ele be woatrɔ ɖe amewo fe agbenɔnɔ, yame fe nɔnɔme kple nuɖuɖu yeyewo ŋu. Ehiãna be woasrɔ̃ gbe yeyewo gɔ̃ hã. Suku sia le kpekpem ɖe nɔviŋutsu kple nɔvinyɔnu trewo kpakple srɔ̃tɔwo siaa, siwo xɔ tso fe 23 va se ɖe fe 65, ŋu be woasrɔ̃ nɔnɔme nyui siwo dzea Mawu ŋu, siwo akpe ɖe wo ŋu le wofe dɔdeasia wɔwɔ me. Egakpena ɖe wo ŋu hã be woatu ŋutete siwo ana Yehowa kple efe habɔbɔa nazã wo geɖe wu la ɖo.
Gbetakpɔxɔ Habɔbɔa Ƒe Gilead Biblia Suku. Le Hebrigbe me la, “Gilead” gɔmee nye “Ðaseɖiɖikpekɔ.” Tso esime woɖo Gilead sukua le fe 1943 me la, wona hehe dutanyanyuigblɔla siwo wu 8,000 be woayi aɖaɖi ɖase “va se ɖe anyigba fe sefe ke,” eye wole dzidzedze geɖe kpɔm. (Dɔwɔwɔwo 13:47) Hafi suku sia nuwulawo naɖo Peru la, hame aɖeke menɔ dukɔa me o. Fifia hame siwo le afi ma sɔ gbɔ wu 1,000. Esi míafe dutanyanyuigblɔlawo ɖo Japan teti la, Ðasefo siwo nɔ dukɔa me mede ewo gɔ̃ hã o. Fifia wosɔ gbɔ wu 200,000. Gilead suku si xɔa ɣleti atɔ̃ la delawo srɔ̃a Mawu fe Nya la tsitotsito. Wokpea mɔɖela veviwo alo ame siwo le nya nyuia gblɔm le duta, ame siwo le subɔsubɔm le alɔdzedɔwɔfewo, alo nutome sue dzikpɔlawo be woade suku sia. Woxɔa hehe deto si nana woagabina nyuie, ale be woana xexea me katã fe dɔa nali ke ahakpɔ dzidzedze.
Nu kae nye Mɔɖelawo Ƒe Subɔsubɔ Sukua fe taɖodzinu?
Ame kawoe woɖo Fiaɖufe Nyanyuigblɔlawo Ƒe Sukua na?


text:
NYATI SI LE AKPAA DZI | ÐE BIBLIA SƆ NA MÍ EGBEA?
Nɔnɔme Nyui Siwo Ðea Vi Ɣesiaɣi
—Nyatefetoto
BIBLIA ƑE MƆFIAME: ‘Ame ka adze Mawu fe agbadɔ me? Ame si fɔɖiɖi mele efe zɔzɔme ŋu o, ewɔa nu dzɔdzɔe, eye wòtoa nyatefe le efe dzi me.’
VIÐEAWO: Ame akpa gãtɔ dea asixɔxɔ nyatefetoto kple anukwareɖiɖi ŋu. Gake ne mɔnukpɔkpɔ su ame si be wòato mɔ fitifiti aɖe dzi akpɔ viɖe evɔ ame aɖeke manya o ya ɖe? Ekema ekpo ɖe amea fe dzi, si nye ame si tututu wònye le ememe la gbɔ azɔ.
Raquel si flea dɔwɔnuwo na efe dɔwɔfea gblɔ be: “Nudzrala aɖewo gblɔ nam be ne mefle nu le yewo gbɔ la, yewoaɖe gaa dzi kpɔtɔ atsɔ na nye ŋutɔ. Wodo ŋugbe be yewoatsɔ ɖedzia fe akpa aɖe nam le esi tefe be wòayi ɖe míafe dɔwɔfea fe ŋkɔ me. Gake meɖo ŋku Biblia fe aɖaŋuɖoɖo aɖe si ku ɖe nyatefetoto ŋu la dzi eye megbe. Nye dɔtɔ va see emegbe, eye wòva ka ɖe dzinye ŋutɔ.”
Nenye ɖe Raquel lɔ̃ xɔ ga ma la, anye ne ganyawo de edzi wu ɣeyiɣi kpui aɖe ya. Gake ne efe dɔtɔ va nya ya ɖe? Ðe Raquel agakpɔtɔ anɔ dɔa mea? Ke ne egabe yeadi dɔ bubu ya ɖe? Eye nu si gale vevie na Raquel wue nye efe dzitsinya kple bubu si le eŋu. “Ŋkɔ nyui xɔxɔ fo kesinɔnu geɖe ta, eye ŋudzedzekpɔkpɔ nyo wu klosalo kple sika.”
Jessie nye nyatefetola, ewɔ ŋkɔ nyui na eɖokui, eye esia na be efe dɔtɔ kana ɖe edzi. Aleke wòɖe vi nɛ? Efe dɔtɔ tsɔe ɖo dɔdzikpɔla le dɔa me eye wòtrɔ asi le Jessie fe dɔwɔɖoɖowo hã ŋu wòde edzi wu. Esia wɔe be wòkpɔa ɣeyiɣi geɖe wu ɖe srɔ̃a kple viawo kpakple efe mawusubɔsubɔ ŋu.
Ne dɔtɔ aɖewo le dɔwɔlawo dim la, wodia habɔbɔ siwo me tɔwo ɖia anukware be woawɔ dɔ na yewo. Le kpɔɖeŋu me, esi dɔwɔfe aɖe si le Philippines fe amegã le dɔwɔlawo dim la, eŋlɔ agbalẽ ɖo ɖe Yehowa Ðasefowo fe alɔdzedɔwɔfe si le du ma me be woana Ðasefowo nava wɔ dɔ le yewo gbɔ. Amegãa gblɔ be: “Wonye dɔ sesẽ wɔlawo, wotoa nyatefe, eye wokua kutri hã.” Gake míatsɔ kafukafua na Yehowa Mawu, ame si fia mí be ‘míalé fu vɔ̃, eye míalɔ̃ nyui’ la boŋ.


text:
NU XƆASI SIWO LE MAWU ƑE NYA LA ME | YEREMIYA 51-52
Yehowa Ƒe Nyawo Katã Vaa Eme Pɛpɛpɛ
Yehowa gblɔa nu siwo ava dzɔ le etsɔme la ɖi pɛpɛpɛ
“Minyre aŋutrɔwo”
“Babilon fe aʋawɔlawo dzudzɔ aʋawɔwɔ”
Nabonido fe Ŋutinyakpememe gblɔ be: “Kores fe aʋakɔa ge ɖe Babilon dua me aʋamawɔmawɔe.” Esia wɔ ɖeka kple Yeremiya fe nyagblɔɖia
“Babilon azu glikpo, [eye] azu afedo tegbee”
Tso fe 539 D.Y. me la, bubu si nɔ Babilon ŋu la nɔ to yim vivivi. Aleksanda Gãtɔ di be yeawɔ Babilon wòazu yefe fiadu gake eku kukpo. Le Kristotɔwo fe ɣeyiɣia fe gɔmedzedze la, Yudatɔ aɖewo kpɔtɔ nɔ Babilon, esia na apostolo Petro yi ɖasrã wo kpɔ le Babilon. Gake kaka fe alafa ene K.Ŋ. naɖo la, dua zu afedo eye ame aɖeke meganɔ afi ma o


text:
GBEBIAME | IRÈNE HOF LAURENCEAU
Ƒunukpefekola Aɖe Ƒe Xɔse
Ðɔkta Irène Hof Laurenceau nye funukpefekola le Switzerland (Suisse). Ɣeaɖeɣi va yi la, mexɔe se be Mawu li o. Gake le fe aɖewo megbe la, eva kpɔe dze sii be Mawu li, eye be eyae nye Wɔla la. Nyɔ! magazinea talawo bia gbee tso efe xɔse kpakple efe dɔa ŋu.
Nu kae na nèva tsɔ ɖe le dzɔdzɔmeŋutinunya me?
Esime menɔ ɖevime la, mekpɔa dzidzɔ ɖe dzɔdzɔmenuwo ŋu. Richterswil si nye Switzerland kɔfe dzeani aɖe mee menɔ tsi le Zurich-ta to. Dzinyelawo kple nɔvinye tsitsiwo kplɔam ɖia tsa, eye wofoa nu tso lãwo kple ati siwo míekpɔna le afi mawo ŋu nam.
Nu ka tae nèsrɔ̃ nu tso funukpefekoko ŋu?
Fofonye wɔ dɔ ɣeyiɣi kpui aɖe le amekofe le dɔnɔkɔdzi aɖe si le míafe nutoa me abe amekola fe kpeɖeŋutɔ ene. Nu siwo wòkpɔ le afi ma na be wòfoa nu tso amekoko ŋu vividoɖenuŋutɔe. Ale si wòdoa vivi ɖe dɔ sia ŋu la wɔ dɔ ɖe dzinye ale gbegbe be meva tiae emegbe be manye amekola. Mesrɔ̃ funukpefekoko koŋ, elabena ale si wowɔa dɔ siae la doa dzidzɔ nam. Ebiana be funukpefekola nabu tame abe mɔ̃ɖaŋudɔwɔla ene ale be wòate ŋu aɖɔ fuwo, lãkusiwo kple kpefetsiaka siwo wɔnɛ be míetea ŋu zɔna la ɖo.
Nu si doa dzidzɔ nam wue nye ne mekpɔ ame siwo mewɔ dɔ na wohaya. Dɔwɔwɔ kple amewo kplikplikpli doa dzidzɔ nam ŋutɔ.
Nu ka tae nèsusunɛ tsã be Mawu meli o?
Tso nye sɔhɛmenɔɣi kee mesusunɛ be Mawu meli o le susu eve aɖewo koŋ ta. Gbã la, meva kpɔe be mawunyafiala aɖewo nɔa agbe gbegblẽ, eye esia ɖe fu nam ŋutɔ. Susu eveliae nye be míafe nufiala siwo fiaa nu gbagbe ŋuti nunya dometɔ aɖewo xɔe se be ɖeko nu gbagbewo dzɔ le wo ɖokui si, eye nye hã meva da asi ɖe nufiafia sia dzi, vevietɔ esime menɔ yunivɛsiti.
Nu ka tae nèva da asi ɖe nufiafia si nye be ɖeko nu gbagbewo dzɔ le wo ɖokui si la dzi?
Mexɔ nye nufialawo dzi se. Tsɔ kpe ɖe eŋu la, mesusui be ale si nu gbagbewo ɖi wo nɔewo le nu geɖe me la ɖee fia be nu gbagbe ɖeka aɖe mee wo katã wodzɔ tso, eye be esia ɖo kpe edzi be nu gbagbewo trɔa nɔnɔme zua bubuwo.
Ke nu ka tae nèva trɔ susu emegbe?
Xɔ̃nye aɖe kpem meyi Yehowa Ðasefowo fe kpekpe. Ale si hamea me tɔwo doa vivi ɖe ame ŋu kple ale si gbegbe nufiame le nufoawo me la wɔ dɔ ɖe dzinye ŋutɔ. Emegbe afenɔvi wɔame aɖe si tso hamea me la va srãm kpɔ, eye mebiae be, “Aleke mawɔ aka ɖe edzi be Biblia me nyawo nye nyatefe?”
Edzro Biblia me nyagblɔɖi siwo ku ɖe míafe ŋkekea me nudzɔdzɔ geɖewo ŋu la me kplim. Esiawo dometɔ ɖekae nye Yesu fe nyagblɔɖi siwo ku ɖe ale si aʋawɔwɔ ayi edzi le dukɔwo dome, “anyigba aʋuʋu ŋutɔ, eye dɔvɔ̃wo kple nuɖuɖu fe veve ava tefetefewo” le xexe sia fe ŋkeke mamlɛawo me la ŋu.1 Edzro nyagblɔɖi siwo ku ɖe ale si amewo fe agbenɔnɔ agblẽ ɖe edzi kple ale si ŋubiabiã kple nu vɔ̃ɖi wɔwɔ geɖe siwo tefe kpɔm míele egbea adzi ɖe edzi ŋu la hã me kplim.2 Etefe medidi o, meva te Biblia-sɔsrɔ̃ moveviɖoɖotɔe, eye le ɣeyiɣi kpui aɖe megbe la, meva kpɔe be Biblia fe nyagblɔɖiwo katã vaa eme ɣesiaɣi. Eye megbugbɔ ŋku lé ɖe ale si mebua afi si nu gbagbewo dzɔ tso la ŋu.
Ðe numekuku siwo nèwɔ abe ɖɔkta ene la na nèbu afi si agbe dzɔ tso la ŋua?
Ɛ̃. Esi mete Biblia-sɔsrɔ̃ la, menɔ numekuku hã wɔm tso amegbetɔ fe klo koko ŋu. Tso fe 1960-awo fe nuwuwu la, dzɔdzɔmeŋutinunyalawo va le míafe klo fe wɔwɔme si wɔ nuku ŋutɔ la gɔme sem nyuie wu. Wova de dzesi be menye ɖeko míafe klowo trona abe ale si ʋɔtru trona le efe megbega ŋu ene o, ke boŋ wotea ŋu trona godoo, eye woɖiɖina le wo nɔewo nu bɔkɔɔ hã
Numekulawo dze agbagba fe 40 sɔŋ be yewoawɔ klo si anɔ abe amegbetɔwo tɔ ene. Gake ale si amegbetɔ fe klo fe wɔwɔme kple dɔwɔnawo sɔ gbɔe la na wòle sesẽm na wo. Gawu la, ne wotsɔ míafe klo sɔ kple klo wɔwɔe la, klo wɔwɔe menɔa anyi etefe didina o. Ne klowɔlawo tsɔ dɔwɔnu nyuitɔ kekeake wɔ klo hã la, anye dzidzɔ na wo ne ete ŋu nɔ anyi xɔ fe 20 ya teti. Nya lae nye be lãmenugbagbeviwoe le míafe kloa me siwo ɖɔlia wo ɖokuiwo enuenu. Le gonyeme la, klo fe wɔwɔme ɖo kpe Mawu fe nunya dzi nam, ke menye be kloa ŋutɔ koe dzɔ le eɖokui si o.
Ke ale si nu gbagbewo ɖia wo nɔewo le nu geɖewo me kple ale si wofe domenyiŋusẽfianu tea ŋu trɔna ya ɖe?
Esia ɖoa kpe Wɔla ma ke fe anyinɔnɔ dzi. Gawu la, ne nu gbagbewo fe domenyiŋusẽfianu trɔ la, womezua nuwɔwɔ bubu siwo de ŋgɔ wu eye wofe nɔnɔme nyona wu o. Ke ɖe wògblẽa nu le wofe lãmenugbagbeviwo ŋu boŋ. Enye nyatefe be afɔku ate ŋu aɖe vi ya. Le kpɔɖeŋu me, ne keteke va lɔ tɔdzisasrã aɖe eye wòkaka la, ate ŋu akpɔ dua ta be wofe futɔwo fe asrafowo mato tɔdzisasrã ma dzi adze dua dzi o. Gake afɔku ma mena be dua nyo ɖe edzi o. Nenema kee nu gbagbewo fe domenyiŋusẽfianuwo fe tɔtrɔ menana be wofe lãmenugbagbeviwo nyona ɖe edzi wu o. Eye tɔtrɔ sia mate ŋu ana be wofe lãmenuwo natrɔ azu nu si de ŋgɔ abe amegbetɔ fe klo ene kaka wòahayi ŋutilã fe akpa bubuwo nye ge gbeɖe o.
Nu gbagbewo fe lãmenuwo mate ŋu atrɔ azu nu si de ŋgɔ abe amegbetɔ fe klo ene gbeɖe o
Nu ka tae nèva zu Yehowa Ðasefo?
Esi mete Biblia me nyawo dzi wɔwɔ la, nye agbe va nyo ɖe edzi sãsãsã. Eye le fe 2003 me la, mede Yehowa Ðasefowo fe dukɔwo dome takpekpe, eye mekpɔ ɖekawɔwɔ sẽŋu aɖe le vavala siwo menya wo nɔewo do ŋgɔ o la dome abe dadaviwoe wonye ene. Emae nye lɔlɔ̃ akuakua, eye medi be mazu wo dometɔ ɖeka.


text:
Ðe Wòhiã Kokoko Be Ame Nanɔ Subɔsubɔha Aɖe Mea?
Ale si Biblia ɖo eŋui
Ɛ̃, elabena Mawu di be amewo nafo fu ade ta agu na ye. Biblia gblɔ be: “Mina míanɔ mía nɔewo ŋu bum, ale be míado ŋusẽ mía nɔewo na lɔlɔ̃ kple dɔ nyuiwo wɔwɔ, eye míaganɔ míafe kpekpewo gblẽm ɖi . . . o.”
Yesu ɖee fia be ye yomedzelawo anye fufofo si le ɖoɖo nu esi wògblɔ be: “Esia me amewo katã anyae le be nye nusrɔ̃lawo mienye, ne lɔlɔ̃ le mia dome.” (Yohanes 13:35) Mɔ vevitɔ si dzi Kristo fe nusrɔ̃lawo ato aɖe lɔlɔ̃ sia afia wofe haxɔsetɔwoe nye be woanɔ kpekpem ɖekae. Woanɔ hamewo me eye woanɔ kpekpem edziedzi hena tadedeagu. (1 Korintotɔwo 16:19) Wo katã woanye xexea me katã fe nɔviwo fe habɔbɔ.
Subɔsubɔha aɖe me nɔnɔ ɖeɖe dzaa mesu o
Togbɔ be Biblia gblɔ be ele be woafo fu ade ta agu hã la, megblɔ be ne ame nya le subɔsubɔha aɖe me ko la, efe nu adze Mawu ŋu o. Hafi ame fe nu nadze Mawu ŋu la, ele be efe mawusubɔsubɔ nakpɔ ŋusẽ ɖe efe gbe sia gbe nuwɔnawo dzi. Le kpɔɖeŋu me, Biblia gblɔ be: “Subɔsubɔ si le dzadzɛ, si ŋu ɖifofo mele o, le mía Mawu si nye mía Fofo ŋkume lae nye esi: be woakpɔ tsyɔ̃eviwo kple ahosiwo dzi le wofe xaxa me, eye woadzra ame ɖokui ɖo ɖimafomafoe tso xexea me.”
Srɔ̃ Nu Geɖe Wu
NYA SIWO AMEWO BIANA EDZIEDZI
Nu Ka Tae Mieyɔa Afi Siwo Miekpena Le Be Sɔleme Alo Tsɔtsi O?
Xlẽ nu tso afi si ŋkɔ “Yehowa Ðasefowo Ƒe Fiaɖufe Akpata” dzɔ tso kple nu si ta míezãa ŋkɔ sia la ŋu.
BIBLIA ME BIABIAWO ƑE ŊUÐOÐOWO
Ðe Wòle Be Míasubɔ Nɔnɔmewɔwɔwoa?
Aleke Mawu sena le eɖokui me ne míezã nɔnɔmetatawo kple legbawo le esubɔsubɔ me?
GBETAKPƆXƆ
Ðe Subɔsubɔha Aɖe Li Si Dzi Nàte Ŋu Aka Ðoa?
Ðe subɔsubɔha aɖewo fe nuwɔna ɖe dzi le fowòa? Ke asesẽ na wò be nàgaka ɖe subɔsubɔha aɖe dzi. Aleke Biblia sɔsrɔ̃ akpe ɖe ŋuwòe?


text:
Ðe Mawu Lia?
Ale si Biblia ɖo eŋui
Ɛ̃, kpeɖodzi sẽŋuwo le Biblia me siwo ɖee fia be Mawu li. Edea dzi fo na mí be míaxɔ Mawu dzi ase, menye be míaxɔ mawusubɔla aɖewo fe nyagbɔgblɔwo dzi se tamemabumabui o. Ke nu si wòxlɔ̃ nu mí be míawɔ boŋue nye be míawɔ míafe “tamebubuŋutete” kple “nugɔmesese deto” ŋu dɔ. (Romatɔwo 12:1; 1 Yohanes 5:20) Na míadzro susu siawo siwo nɔ te ɖe Biblia dzi la me kpɔ:
Esi xexe sia le ɖoɖo nu eye nu gbagbewo le eme ta la, efia be Wɔla aɖe li. Biblia gblɔ be: “Nyatefee, afe sia afe la, amee tsonɛ, ke ame si wɔ nuwo katãe nye Mawu.” (Hebritɔwo 3:4) Togbɔ be numeɖeɖe sia le bɔbɔe ŋutɔ hã la, agbalẽnyala geɖe gblɔna be eɖe kpe ŋutɔ. *
Mí amegbetɔwo míedina vevie be míase nu si ta míele agbe kple taɖodzinu si le agbea ŋu la gɔme. Eye ne míeɖi kɔ na míafe ŋutilãmenuhiahiãwo hã la, didi sia ya gakpɔtɔ nɔa mía me. Didi sia nye nu si Biblia yɔ be míafe ‘gbɔgbɔmenuhiahiãwo’ la fe akpa aɖe, elɔ didi be míanya Mawu ahasubɔe ɖe eme. (Mateo 5:3; Nyaɖeɖefia 4:11) Ale si míedina be míaɖi kɔ na míafe gbɔgbɔmenuhiahiãwo ɖo kpe edzi be Mawu li, eɖee fia hã be Wɔla lɔ̃ame si di be míaɖi kɔ na didi ma lae wònye.
—Mateo 4:4.
Nyagblɔɖiwo le Biblia me siwo me nyawo wogblɔ ɖi tsitotsito fe alafa geɖewo do ŋgɔ eye wova eme pɛpɛpɛ. Ale si nyagblɔɖi mawo va eme pɛpɛpɛ kple ale si wogblɔ wo me nyawo tsitotsito la ɖee fia be ame aɖe si kɔ boo wu amegbetɔwo gbɔe wotso.
—2 Petro 1: 21.
Biblia-ŋlɔlawo nya nu tso dzɔdzɔmenuwo ŋu wòfo wo ŋɔlimetɔwo tɔ ta sãsãsã. Le kpɔɖeŋu me, le blema la, ame geɖewo xɔe se be lã aɖewo dzie míafe anyigba la le, eye wogblɔna be lã siawo dometɔ aɖewoe nye atiglinyi, gbeha alo nyitsu. Gake Biblia ya gblɔ be Mawu “meku anyigba la ɖe naneke ŋu o.” (Hiob 26:7) Nenema ke Biblia ɖɔ anyigba fe nɔnɔme wòde pɛpɛpɛ be ele “nogoo” alo “godoo.” (Yesaya 40:22, Eʋegbe Biblia) Ame geɖe xɔe se be nu si tae Biblia-ŋlɔlawo te ŋu nya nu mawo siwo ŋu wo ŋɔlimetɔwo menya naneke tsoe o gblɔ lae nye be Mawue ɖee fia wo.
Biblia ɖo nyabiase sesẽ geɖe siwo ate ŋu awɔe be ame nazu mawudzimaxɔsela ne mekpɔ ŋuɖoɖo na wo o la ŋu. Nyabiase siawo dometɔ aɖewoe nye, Ne Mawu lɔ̃ ame eye wònye ŋusẽkatãtɔ la, ke nu ka tae fukpekpe kple nu vɔ̃ɖi wɔwɔ bɔ ɖe xexea me alea gbegbe? Nu ka tae zi geɖe la, mawusubɔsubɔhawo wɔe be amewo wɔa nu vɔ̃ esi woana be amewo nawɔ nu nyui boŋ?
—Tito 1: 16.
^ mm. 4 Le kpɔɖeŋu me, ɣletiviŋununyala Allan Sandage gblɔ tso míafe xexe gbahoo sia ŋu kpɔ be: “Esesẽ nam be maxɔe ase be ale si nuwo [xexea me nuwo] le ɖoɖo nui nye nu si dzɔ tso zitɔtɔ manɔɖoɖonu aɖe me. Ame aɖe kokokoe anya wɔ wo ɖe ɖoɖo nu. Le gonye me la, womate ŋu ase Mawu gɔme o, gake eyae trɔ asi le nuwo fe anyinɔnɔ manyatalenu sia ŋu.”
Srɔ̃ Nu Geɖe Wu
Nuka Tututue Nye Biblia fe Nufiafia?
Ameka Tututue Mawu Nye?
Èxɔe se be Mawu tsɔa ɖe le eme na wò ŋutɔŋutɔa? Srɔ̃ nu tso ale si tututu Mawu le kple ale si nàwɔ ate ɖe eŋu la ŋu.
NYƆ!
Atikeŋutinumekula Aɖe Ƒe Xɔse
Mawusubɔsubɔ to le mo na Frédéric Dumoulin eya ta eva zu mawudzimaxɔsela. Aleke Biblia-sɔsrɔ̃ kple nusɔsrɔ̃ tso ale si wowɔ nu gbagbewo ŋu na wòva xɔe se be Wɔla aɖe li?


text:
Tame Kae Mawu Ðo Ðe Nye Agbe Ŋu?
Ale si Biblia ɖo eŋui
Mawu fe lɔlɔ̃nue nye be nàva nya ye be Ame ŋutɔŋutɔe yenye, nàte ɖe ye ŋu, alɔ̃ ye eye nàsubɔ ye kple wò dzi blibo. (Mateo 22:37, 38; Yakobo 4:8) Àte ŋu asrɔ̃ ale si nàwɔ Mawu fe lɔlɔ̃nu ne èsrɔ̃ nu tso Yesu fe agbenɔnɔ kple efe nufiafiawo ŋu. (Yohanes 7:16, 17) Menye ɖeko Yesu fo nu tso Mawu fe lɔlɔ̃nu ŋu na amewo o, eya ŋutɔ hã nɔ agbe ɖe enu. Eya tae Yesu gblɔ gɔ̃ hã be tameɖoɖo si le yefe agbe ŋu ‘
menye be yeawɔ ye ŋutɔ yefe lɔlɔ̃nu o, ke boŋ yeawɔ ame si dɔ ye ɖa la fe lɔlɔ̃nu.’—Yohanes 6:38.
Ðe wòhiã be makpɔ dzesi tɔxɛ, ŋutega alo axɔ yɔyɔ tɔxɛ aɖe hafi anya tame si Mawu ɖo ɖe ŋunyea?
Ao, elabe gbedeasi si le Mawu si na amefomea la le Biblia me. Nu sia nu si nèhiã be ‘
nàdze bliboe, eye nànɔ dzadzraɖoɖi keŋkeŋ na dɔ nyui sia dɔ nyui wɔwɔ’ la le eme. (2 Timoteo 3:16, 17) Mawu di be nàzã Biblia kple wò “
tamebubu ŋutete” atsɔ anya tame si yeɖo ɖe ŋuwò.—Romatɔwo 12:1, 2; Efesotɔwo 5:17.
Ðe mate ŋu awɔ Mawu fe lɔlɔ̃nu ŋutɔŋutɔa?
Ɛ̃, àte ŋui, elabe Biblia gblɔ be Mawu fe “
seawo mesesẽ o.” (1 Yohanes 5:3, Eʋegbe Biblia) Esia mefia be Mawu fe sewo dzi wɔwɔ nɔa bɔbɔe ɣesiaɣi o. Gake vi siwo Mawu fe sewo dzi wɔwɔ ɖena na ame la fo agbagba siwo ame dzena hafi wɔa wo dzi la ta sãsãsã. Yesu ŋutɔ gblɔ be: “
Dzidzɔtɔwoe nye ame siwo le Mawu fe nya la sem, eye wole edzi wɔm!”—Luka 11:28.
Srɔ̃ Nu Geɖe Wu
GBETAKPƆXƆ
Taɖodzinu Aɖe Tae Mele Agbe Ðoa?
Many people think money and fame are the priorities in life, but there is actually much more.


text: 6 Eye Yehowa gblɔ na Mose be: “Azɔ àkpɔ nu si mawɔ Farao.+ Nye alɔ sesẽ ana wòaɖe asi le wo ŋu, eye nye alɔ sesẽ ana wòanya wo le efe anyigba dzi.”+2 Eye Mawu gagblɔ na Mose be: “Nyee nye Yehowa.3 Nyee ɖe ɖokuinye fia Abraham, Isak kple Yakob abe Mawu Ŋusẽkatãtɔ ene,+ ke le nye ŋkɔ Yehowa+ gome ya la, nyemeɖe ɖokuinye fia wo bliboe o.+4 Mebla nu kpli wo hã be matsɔ Kanaan-nyigba, si dzi wonye amedzro le kpɔ la, ana wo.+5 Azɔ mese Israel-viwo, ame siwo Egiptetɔwo wɔ kluviwoe la fe hũɖeɖe, eye meɖo ŋku nye nubabla la dzi.+6 “Eya ta gblɔ na Israel-viwo be: ‘Nyee nye Yehowa; maɖe mi tso Egiptetɔwo fe kɔkuti te, maɖe mi tso kluvinyenye me,+ madrɔ̃ ʋɔnu sesẽe, eye matsɔ alɔ si medo ɖa* aɖe mi.+7 Maxɔ mi mianye nye dukɔ, eye manye miafe Mawu;+ eye miadze sii be nyee nye Yehowa mia Mawu, ame si aɖe mi tso Egiptetɔwo fe kɔkuti te.8 Makplɔ mi ayi anyigba si ŋu meka atam* le be matsɔ ana Abraham, Isak kple Yakob la dzi; matsɔe ana mi wòanye mia tɔ.+ Nyee nye Yehowa.’”+9 Emegbe Mose gblɔ nya siawo na Israel-viwo, ke womeɖo to Mose o le dziɖeleamefo kple kluvidɔ sesẽ la ta.+10 Eye Yehowa gblɔ na Mose be:11 “Yi Egipte-fia Farao gbɔ nàgblɔ nɛ be wòaɖe asi le Israel-viwo ŋu woadzo le efe anyigba dzi.”12 Ke Mose gblɔ na Yehowa be: “Kpɔ ɖa, Israel-viwo meɖo tom o;+ ke aleke wɔ Farao aɖo to nye ame si nu menya fona na o la?”*+13 Ke Yehowa gagblɔ nya si wòle be woagblɔ na Israel-viwo kple Egipte-fia Farao, ne woakplɔ Israel-viwo adzoe le Egipte-nyigba dzi la na Mose kple Aron.14 Wo fofowo fe afekɔwo fe tatɔwoe nye: Ruben, si nye Israel fe ŋgɔgbevi la,+ eya fe viwoe nye Hanok, Palu, Hezron kple Karmi.+ Ame siawoe nye Ruben fomeawo.15 Simeon viwoe nye Yemuel, Yamin, Ohad, Yakin, Zohar kple Saul, ame si nye Kanaan nyɔnu aɖe fe vi.+ Woawoe nye Simeon fomeawo.16 Lewi+ viwo fe ŋkɔwoe nye esi le wofe fomeawo fe dzidzime nu: Gerson, Kohat kple Merari.+ Lewi fe agbenɔfewo le fe alafa ɖeka blaetɔ̃ vɔ adre.17 Gerson viwoe nye Libni kple Simei le wofe fomeawo nu.+18 Kohat viwoe nye Amram, Yizhar, Hebron kple Uziel.+ Kohat fe agbenɔfewo le fe alafa ɖeka blaetɔ̃ vɔ etɔ̃.19 Merari viwoe nye Mahli kple Musi.Esiawoe nye Lewi viwo fe fomewo le wofe fomeawo fe dzidzime nu.+20 Ke Amram ɖe fofoa nɔvinyɔnu Yokebed.+ Eye wòdzi Aron kple Mose nɛ.+ Amram fe agbenɔfewo le fe alafa ɖeka blaetɔ̃ vɔ adre.21 Yizhar viwoe nye Kora,+ Nefeg kple Zikri.22 Uziel viwoe nye Misael, Elizafan+ kple Sitri.23 Ke Aron ɖe Aminadab vinyɔnu Eliseba, si nye Nahason+ nɔvinyɔnu. Eye wòdzi Nadab, Abihu, Eleazar kple Itamar nɛ.+24 Kora viwoe nye Asir, Elkana kple Abiasaf.+ Esiawoe nye Kora viwo fe fomeawo.+25 Aron viŋutsu Eleazar+ ɖe Putiel vinyɔnuwo dometɔ ɖeka. Eye wòdzi Finehas nɛ.+Ame siawoe nye Lewi viwo fe tatɔ siwo le wo fofowo fe afekɔwo nu le wofe fomeawo nu.+26 Aron kple Mose siawoe Yehowa gblɔ na be: “Mikplɔ Israel dukɔa dzoe le Egipte-nyigba dzi hatsotso hatsotso.”*+27 Woawoe fo nu kple Egipte-fia Farao be yewoakplɔ Israel dukɔa adzoe le Egipte. Ame siawoe nye Mose kple Aron.+28 Eye gbe si gbe Yehowa fo nu kple Mose le Egipte-nyigba dzi la,29 Yehowa gblɔ na Mose be: “Nyee nye Yehowa. Gblɔ nya siwo katã gblɔm mele na wò la na Egipte-fia Farao.”30 Eye Mose gblɔ na Yehowa be: “Kpɔ ɖa, nu menya fona nam o,* aleke wɔ Farao aɖo tom?”+


c: application/xml

text:
EJUKƆNWO GBEFANƉEƉE SƆSƆ ACƐ AGBETƆTƆWO ŊÚ
EŊYƆFƆNU
Sɔsó egbexɔxɔ do amɛnyinyi to alɔkpa ɖekpo kpwimɛ kodo enusɔsɔ ci wò yi dogù wawa do eseji ko fàfà le ègbɛ̀mɛ̀,
Sɔsó eɖemasɔ le agbetɔ yɔyɔ be agbetɔ mɛ ci yi dɔn kanlinnuwawa va egbɛmɛ, yi agbetɔ fɔn egu, yi shinxomɛ, ehɔnwo yi dɔ yi ejukɔnwo ɖé egbefan be agbetɔwo le vo a xonuxonu, a vo a xɔse, a gbédɔn a gu aya le ekɔ,
Sɔsó agbewɔxɛ kpɔkpɔ do ese ji ɔ, e le veviɖe be wo de ɖo a ʒin amɛji; nɔ de nyi nɛnɛ ɔ, agbetɔ a va sɔ ezɔ ta, a sɔ nyidɔn le akɔn, a fɔngu do eganwuamɛ kodo amɛtafudotɔwo ji,
Sɔsó ŋusɛndodo nɔ ɖekawawa ko exlɔdodo a yi ŋukɔ le ejukɔnwo gblamɛ,
Sɔsó enyɔ ciwo yi le esewemamɛ wowo ejukɔn ciwo yi do ƉEKAWAWAGBƐ gbé ɖegbefan yi nu be yewo kando agbetɔ cɛwo ji, le amɛnyinyi ko eyi wanawomɛ, lé ŋusuwo kodo nyɔnuwotasɔwɛmɛ, yi yewo sɔ egbe ɖo eju nɔ nɔnɔmɛ, ŋukɔyiyi, nɔ agbemɛnɔnɔ a nyɔ nɔ amɛ kpu, nɔ agbetɔ a kpɔ vovo a wa enu ci yi drwi,
Sɔsó ejuwo kodo wowo kplekplegbɛ gbesosomɛ, nɔ wo a sɔ na bubu agbetɔ, a mi dàdà le eyi cɛwo ji nɔ agbetɔ a vo fàfà,
Sɔsó dandandanmɛ ɔ, gbɔhwe agbe tɔwo a wa do egbèfan lɔ ji ɔ, wo ɖo a ɖó susu ɖekɛ do acɛ kodo vovokpɔkpɔ lɔ wo ji.
EYITAƉO
BƆBƆGAN ƉE EGBEFAN CƐ sɔso acɛ agbetɔtɔwo ŋu;
Egbefanɖeɖe cɛ yi nyi ejukɔnwo, pleŋu dɔ, yi wo a wa nɔ, yi amɛshyamɛ kodo wowo bɔbɔwo a ɖo nɔ eŋukuvi, a tekpɔ, sɔto enukplankplan ko eŋununyanya gomɛ, a tekpɔ nɔ amɛbubu ko vovokpɔkpɔ a yi amɛshyamɛ kodo wowo bɔbɔwo a ɖo nɔ eŋukuvi, a tekpɔ, sɔto enu kplankplan ko eŋununyanya gomɛ, a tekpɔ nɔ amɛbubu ko vovokpɔkpɔ a yi ŋuko keŋu nɔ, le blɛwublɛwumɛ ɔ, edɔ lɔwo a nyi wawa le ejukplekple lɔwo mɛ, nɔ wo a zan wo nyɔnɔnwitɔ le amɛ ciwo yi do kple kplegbɛ lɔwo xwe kodo amɛ ciwo yi wo sɔ do alɔmɛ nɔ wo nɔ́ wo a kpa acɛ nɔ wo.
Akpa 1
Agbetɔwo pleŋu vanɔ gbɛmɛ ko vovoɖeka gbeswɛgbeswɛ, sɔto amɛnyinyi ko acɛwo gomɛ; wo xɔnɔ susunywin ko jimɛnywi so esexwe. Wo ɖo a wɛ nɔvi ɖaɖa wowo nɔnɔwo gbɔ.
Akpa 2
Amɛɖekpokpwi ɖo a kpɔ nyɔna le acɛ ko vovo ciwo yi le egbe fanɖeɖe cɛ lɔ mɛ. Amɛɖe de ɖo egbe a mɔ akɔ, gbaza, ŋusukonyɔnunyinyimɛ, egbe, sɛ̀nsɛ̀n, politikinyɔ alo enyɔbuɖewo ci yi kan agbetɔ, dɔkun, jijixwe alo enyɔ alɔkpabuɖe yi a na yi agbetɔ da kpɔ nɛnɛhan nyɔna.
Sɔ́ zeto yɛnu ɔ, wo de ɖo egbe a zɔndo politikise alo jejeshi le xixemɛ nɔ eju amɛɖeétɔ nu a ɖe eju lɔ do akpo. Nɔ eju cimɛ amɛlo so xɔ ablɔɖe can e le ejubuugɔnmɛ can, ɖe le yiɖekishi can alo ɖe ɖo egbe a zan yiɖeki le ci e drwi nɛnɛ can ɔ wo ɖe ɖo egbe a ɖidoakpo.
Akpa 3
Amɛɖekpokpwi ɖo nɔ agbenɔnɔ le vovokpɔkpɔ ko kandoji amɛnutɔtɔ mɛ.
Akpa 4
Amɛɖe ɖe ɖo egbe a sɔ ehalɔ wa ahwashi alo kannumɔ; agbetɔ a sɔ wa ahwashi alo kannumɔ le alɔɖekpo kpwinu nyi ese.
Akpa 5
Wo ɖe ɖo a ɖe efun nɔ agbetɔ, kpɔ wo ɖa do aya nɔ agbetɔ, a wa xomɛvevenu, elannu alo enuɖèagbetɔkpɔtɔ nuwo kodo mɛɖekpokpwi.
Akpa 6
Amɛɖeka ɖo egbe a nya le afiɖekpokpwi mɔ agbetɔnyinyi yeetɔ ɖo acɛ kodo ese ciwo wo ɖo a nyi.
Akpa 7
Le ese nukɔ ɔ, agbetɔwo pleŋu nyi enuɖekɛ, é le gbeswɛgbeswɛ; wo ɖo egbe nɔ cɔndoji alo nyɔna esetɔwo gbeswɛgbeswɛ. Wo pleŋu ɖo egbe nɔ cɔndoji ɖekɛŋumɛ egacìmɛ yi wo ɖeɖeɔ voklan do enumowɛ a sɔ gban egbefanɖeɖe cɛ lɔ kodo wanaɖekpokpwi ci a na yi wo a gbin.
Akpa 8
Agbetɔɖekpokpwi ɖo egbe a je ehwɛ le kojoɖoxu eyijumɛtɔ ci gbɔ a je ehwɛ le dru nɔ wo gban acɛ alɔmajeŋu ciwo ese gangan alo ese gbaliɖekpokpwi ni wo.
Akpa 9
Wo ɖe ɖo egbe ci a le amɛ gbali gbali enuɖemawamawa, akpaŋu sɛnsɛntɔ a sɔ do egamɛ alo a do ese a sɔ nyi ti le eyijumɛ.
Akpa 10
Agbetɔɖekpokpwi ɖo acɛ, le egbe sɔswɛ koŋu mɛ yi enyɔ ci nu ɔ yi e le ɔ, wo a si ni shigbe le wo a se amɛbuwotɔ nɛnɛ, le ahwamɛ le kojoɖotɔ ciwo ji wo ɖa ʒin, yi wo a nɔ enyɔji, wo ɖa nɔ agbetɔji. Le eganɔmɛ ɔ, kojoɖotɔlɔ a nu acɛ kodo esekɔnyinyi eyitɔwo ni alo adodwi ci le enyɔ vwin ciyi byɔ etodɔndɔn ciwo yi wo ɖoɖo ɔ ni.
Akpa 11
Nɔ wo ɖo enyɔvwin ciwo byɔ etodɔndɔn nɔ amɛɖe ɔ, gbɔxwe ese a xo mɛlɔɔ, kojoɖotɔwo ɖo a ɖefyɔ le ahwamɛ, le esemɔnu mɔ nɛnɛhamɛ ɔ, yɛ wa enyɔvwin ci yi byɔ etodɔndɔn nyawo, maɖefyɔ godu ɔ, wo ɖe ɖo egbe a mɔ mɛlɔ wa nɛnɛhamɛɛ nu. Le kojo lɔ ɖoxu ɔ, wo ɖo a tekpɔ a hwlingan le ese nyikɔmɛ gbɔxwe a glo.
Wo ɖe ɖo egbe a sɔ ese xo amɛɖe nɔ enyɔ alo enumaɖoeŋi ci yi ese eju lɔ tɔ alo ese ejuwo pleŋutɔ ɖe gbe le hwecinu wo wa enu lɔ. Nɛnɛke ɔ, ese ɖe xo enuvwin ci yi byɔ etodɔndɔn ɖeɔ, ese hunnɔ yi wo a sɔ xo amɛci yi je agɔ lɔ le hwenɔnunɛ; wo ɖa dɔn eto nɔ amɛlɔ wugan eto ci ese hwenɔnutɔ lɔ byɔ.
Akpa 12
Wo ɖe ɖo a sɔ tafutafu a yi je amɛbunyɔmɛ a sɔ xoɖyi yi ko eyi mɛwo, eyi nuwo nɛnɛke ɔ, ganwuamɛtɔ ɖe de ɖo àcɛ aʒin amɛbu wenawo ji a hlɛn, yi a gbe sɔ gble nyikɔ ni; ese lɔ, gbe nɛnɛ wanawo.
Akpa 13
Amɛɖe kpokpwi ɖo acɛ vo, a dyi sa a yi afi ci yi drwi; nɛnɛke yi e ɖo acɛ a ɖo nɔxu le eju ɖe kpokpwi mɛ.
Amɛɖe kpokpwi ɖo acɛ a to le eju ɖe kpokpwi mɛ: e senŋ to le eyi ntɔ jumɛ a yi kaka a gbe trɔ gbɔ va mɛ fafɛɖe.
Akpa 14
Nɔ eganwuamɛcɛkpatɔwo je egamɛ nɔ amɛɖe ɔ, nɔ amɛ lɔ a sɔ senŋu a hwlɛn eyi ta ɔ, e ɖogbe a byɔ bexu eju ɖe kpokpwi yi eju lɔ ɖo a xwɛ fafa ɖe.
Nɔ amɛɖe je esenu mɛ nyao ɔ, acɛ ejukɔnwo pleŋutɔ ciɖe de nagbe be yi le shito a yi eju bu mɛ.
Akpa 15
Amɛɖe kpokpwi ɖo a nyí ejuɖekamɛvi.
Eganwuamɛcɛkpatɔ ɖe de ɖo acɛ yi a gbe nɔ eyi jumɛtɔ ɖe be yi da gbe nyi yewo jumɛvi; nɛnɛke de ɖo acɛ yi a gbe ni be yi ŋu gbe sɔ eju bu a trɔ eju hɔn mɛ vi.
Akpa 16
Le asuɖeɖe alo nyɔnuɖeɖe gamɛ ɔ, ɖekajɛ ko cugbejɛ ciwo yi nyi akɔbunɔwo, ejubujubumɛtɔwo alo sɛnsɛn ebuebu mɛ tɔ wo ɔ, wo sɛnŋ ɖe wo nɔnɔ wo, yi a sɔ egbe ɖo eju a gbaku. Acɛ ɖeka nmɛ yi wo ɖo le enushyanumɛ so ɖeɖe hwenu kaka va sɔ yi wo ɖekiwo gbegbe hwenu.
Amɛ ciwo yi jiji a ɖe wo nɔnɔwo ɔ, wo vi ɖo a na egbeta ɖekaŋumɛ gbɔhwe eju a nya be wo ɖe wo nɔnɔwo nyao.
Wõ jitɔwo yi nyi ŋuklɛn alo esha ci yi a le nkɔ nɔ wo: nɛnɛke yi wo ɖo a nyi kuku le eta nɔ wo nɛ.
Akpa 17
Amɛ ɖeka kpaŋ yɔ a, alo e le egbɛbɔbɔmɛ yɔ ɔ, e ɖo acɛ do eyi ntɔ nuji.
Acɛ ɖe kpokpwi de ɖo a xɔ amɛŋutɔnu leshi ko akpasɛnsɛn.
Akpa 18
Amɛɖe kpokpwi ɖo acɛ a vo le enu ci yi druii le eyi tamɛ, ejimɛ ko sɛ̀nsɛ̀n kpaxwe; e sɛnŋu gbé ɖɔli sɛ̀nsɛ̀n kodo eyi susu lɔ wo, alo a ɖe wo to nɔ eju a jeshi; e sɛnnu like nɔ sɛnsɛn ko susu lɔwo a dɔn amɛwo bɔ do eyi ɖeki ŋu sɔ to nukɔyiyi le enukplankplan enuwawa, kodo sɛnsɛn alo sɛnsɛnwanawo pleŋu ŋu.
Akpa 19
Agbetɔ ɖekpokpwi ɖo acɛ a vo le eyi susu alo eyi tamɛbubumɛ; e ɖo acɛ a vo a nu enyɔ ci yi le susumɛ ni nɔ eju a se; e ɖo acɛ a ji gɔnmɛ nɔ enuwo ko enyɔwo, a to emɔwo keŋukeŋu ji a drá wo nɔ xìxè kòŋunɛ alo ejuwo kpu a se; enuɖe kpokpwi ɖe ɖo a doŋuklɛn alo vɔnvɔn ni.
Akpa 20
Agbetɔ ɖekpokpwi ɖo acɛ a vo le bɔbɔwawa kodo egbɛ ci yi gbe ahwawawanyɔwo gbɔ.
Wo de ɖo a sɔ eganwuamɛ a sɔ lɔn amɛ do ehabɔbɔɖemɛ.
Akpa 21
Amɛɖe kpokpwi ɖo a sɔ eyi fɔ cute a kpankɔn le eyi ju ŋukɔyiyi wanawo mɛ, alo a nagbe nɔ amɛbu a wɛ.
Sɔ to edɔwa gɔmɛ ɔ, amɛwo pleŋ ɖo a kpɔ texwe gbeswɛgbeswɛ.
Ejukɔnwo drodro ɔ, eyi a nyi esha le ŋukɔ nɔ ejuwomɛcɛkpakpa. Eyi ji yi wo ɖo a zɔn nɔ nɔ akɔdadawo do jɔjwɛ ji gamɛgamɛ.
Akpa 22
Ameɖekpokpwi le egbɛmɛ ɖo a vo faa a kpɔ nyɔna sɔso alɔdowomɛ, alɔdo hɔnwo a na yi a kpɔ vivivi le acɛ ciyi kan dɔkunmɔwo, agbetɔ eŋunuyanya ciwo de ɖo a hwedo amɛ, yi a na ŋukɔyiyi nɔ amɛnyinyi le hlɔn hlɔn eju ɖekaɖeka ko wowoxlɔwawamɛ. Nɛnɛhamɛ hlɔnhlɔn ko exlɔwawa kan dɔkun eju ɖekaɖekatɔ.
Akpa 23
Amɛɖe kpokpwi ɖo a wa edɔ ci yi je kodi le jumɛ, yi a kpɔ nyɔna ciwo yi le edɔ lɔ wawamɛ.
Evototo ɖekpokpwi de ɖo a nɔ ehocucumɛ nɔ edɔ ɖekamuwatɔwo.
Edɔfɛncu ɔ, e ɖo a sun edɔwatɔ ko eyi xomuwo, vɔ nɔ da sunɔ, wana bu ɖewo ɖo a le e jumɛ a sɔ na wo vovo.
Edɔwatɔ ɖekpokpwi ɖegbe a ɖo edɔwatɔwobɔbɔ ci yi drwi mɛ a sɛn ŋu a gbe nɔ amɛtafu.
Akpa 24
Edɔwato ɖekpokpwi ɖo a ɖó gbɔngbɔn hwenu a sɔ vo, edɔwagamɛwo ɖo a nyi dredremɛ. Le exwekpegbɔnjwiin eyi tɔwo mɛ ɔ, wo ɖo a cu nɔ efɛn ni.
Akpa 25
Amɛɖe kpokpwi ɖo a ɖo enu ci yi a sɔ kpɔ eyi ko eyi xomuwoji sɔto lanmɛsɛn, enuɖuɖu, acɔɖɔɖɔ, xɔmɛnɔnɔ, dotoxweyiyi ko alɔdoamɛjudɔwaxu ciwo a na yi wo a vo; wo ɖo a nɔ godu ni le edɔmakpɔwa gamɛ, edɔlehwenu, le ekpoxɔmɛ, nyɔxomɛ, nɛnɛke le enuwanu ciwo yi de so eyiŋutɔ drodro ŋu wo hwenu.
Alɔdu ɖe ɖo a li nɔ evijitɔwo ko wo vi. Evi ci yi asu ko ashi ji ji ko ci yi wo ji le gbanji wo ɔ, wo sɔ enu le ejumɛ, yi evototo ɖe de ɖo a nɔ wo mɛ.
Akpa 26
Amɛɖe kpokpwi ɖo a yi sukulu a xɔ enunyanya gbaligbali, e glo ka ka can ɔ, a xɔ enunyanya gɔnmɛtɔ dandandan. Alɔnudɔ kplanxu sukulu wo ɖo a ni nɔ amɛ kpu. Sukuluganwo ɔ, wo ɖo a hun wo nɔ amɛ ciwo ŋununyanya je àbà hɔn mɛ nɔ.
Sukulu ɖo a na wo a nyaŋunu sɔ to agbetɔbubu gomɛ. E ɖo a na yi wo a nya be enusɔkeamɛ, exlɔwawa le ejuwo glamɛ akɔwo alo sɛnsɛn wo gblamɛ kodo ejuwokplekplegbɛ nuwanawo ci wo a na yi vovo a nɔ gbɛmɛ, enu hɔnwo ɔ, enu vevi yi wo nyi.
Kplankplan ciha ŋumɛ yi ɖeviwo a xɔ ɔ, e ɖo a nyi wo jitɔwo nyɔ.
Akpa 27
Agbetɔɖekpokpwi ɖo a vo a wa emumumunuwo kodo eyitɔwo, akpɔ jìjɔ̀le aɖaŋuɖoɖodɔwo gbɔ, keŋu a nɔ waxu nɔ ŋukɔyiyi sɔto enudwi kuku gomɛ kodo wanywi ciwo yi a to le mɛ.
Amɛɖekpokpwi ci yi nyi edɔɖewatɔ ɖogbe a hwlɛn wananywi ciwo yi to le eyi nudwikuku gomɛ, eyi ɖaŋuɖoɖowema ko eyi ɖaŋu gomɛ.
Akpa 28
Ameɖekpokpwi ɖogbe a byɔ be hannyahannya ŋugbe nɔ ejumɛ, nɔ wo a zɔn do acɛ kodo vovokpɔkpɔ ciwo yi zé le gbefanɖeɖe cɛmɛ, sɔso agbetɔnɔnɔmɛ gbe sɔso ejukɔnwonɔnɔmɛ.
Akpa 29
Amɛɖekpokpwi ɖo a wa edɔ nɔ eyiju cimɛ yi eyi nɔnɔmɛ alo eyigbetɔnyinyimɛ a to le, le vovokpɔkpɔ kodo ŋukɔyiyi adodwi gomɛ.
Le eyicɛ kodo eyivovokpɔkpɔzanzanmɛ ɔ, ese ɖowo yi a gbe enyɔ nɔ amɛ nɔ wo a sɔ jeshi amɛbucɛwo kodo eyi vovokpɔkpɔwo gbɔhwe a sɔ kpɔ emɔ a dra enu do le wana gomɛ, le hannyahannya ma do dó acɛkpakpamɛ kodo vovo gbaja le eju ci yi ya nɔ eyiɖekishi.
Tretregbeɖi, wo de ɖo egbe a zɔn acɛ cɛwo kodo vovokpɔkpɔ cɛwo to amɛbuɖewo ciwo de nyi afɔɖoxuwo nɔ ƉEKAWAWAGBƐ EJUKƆNWOTƆ.
Akpa 30
Ejuɖekpokpwi, ehabɔbɔɖekpokpwi, amɛɖekpokpwi de ɖo egbe a sɔ Egbe fanɖeɖe cɛ a sɔ wa enubaɖaɖe alo a sɔ wa kanlindɔɖe shigbe a sɔ gbe be agbetɔwo da zan acɛ ko vovokpɔkpɔ ciwo yi ze le wemacɛmɛ.


text:
Èɖo Ŋku Wo Dzia?
Ðe nèxlẽ Gbetakpɔxɔ fe tata siwo do nyitsɔ laa la beléletɔea? Ekema kpɔe ɖa be àte ŋu aɖo biabia siwo gbɔna ŋu hã:
Nu kae Biblia zazã abe afakagbalẽ ene fia, eye aleke wòle be Kristotɔwo nabui?
Efia Biblia la ʋuʋu zi ɖeka adze efe axa ɖe sia ɖe dzi eye woaxlẽ nya ɖe sia ɖe si ŋkua nya kli gbã ko kple susu be nya ma ana mɔfiame si hiã. Kristotɔ vavãwo mekaa afa o. Ke boŋ wosrɔ̃a Biblia be sidzedze vavãtɔ nasu wo si eye woaxɔ Mawu fe mɔfiame.
‘Xexe’ ka nue ava yi?
‘Xexe’ si nu ava yi lae nye amefomea me tɔ siwo menɔa agbe ɖe Mawu fe lɔlɔ̃nu nu o. (1 Yoh. 2:17) Amegbetɔ wɔnutefewo kple anyigba la ya nu mayi o.
Togbɔ be Abel ku hã la, aleke wògale nu fom? (Heb. 11:4)
Abel gale nu fom to efe xɔse dzi. Míate ŋu asrɔ̃ nu tso xɔse si wòɖe fia me ahato efe afɔtofewo. Efe ŋutinyaa le nu fom na mí le mɔ wɔdɔɖeamedzi aɖe nu.
Nu kawoe mele be míaɖe mɔ woate mí ɖe aga tso Yehowa gbɔ o?
Wo dometɔ aɖewoe nye: dɔwɔwɔ kple agbemedɔ si míatia, modzakaɖeɖe kple dzidzɔdonamenu siwo míetiana, hadede kplikplikpli kple fometɔ si woɖe le ha me, elektrɔnikmɔ̃wo ŋu dɔmawɔmawɔ nyuie, dzitsitsi ɖe lãmesẽnyawo ŋu fũu, ga ŋuti nukpɔsusu gbegblẽ, alo dzitsitsi fũu akpa ɖe ɖofe si asu mía si alo ɖe míafe nukpɔsusuwo ŋu.
Nu kae míate ŋu asrɔ̃ tso Mose fe ɖokuibɔbɔ me?
Mose mebu ɖofe alo ŋusẽnɔfe si le esi la nu vevi akpa o, eye meɖo ŋu ɖe eɖokui ŋu o, ke ɖe Mawu ŋu boŋ. Míadi gbeɖe be ŋusẽ, ɖofe, alo dzɔdzɔmeŋutetewo nana míado mía ɖokui ɖe dzi o, ke boŋ ele be míaɖo ŋu ɖe Yehowa ŋu. (Lod. 3:5, 6)
Afi kae ame siwo woafɔ ɖe tsitre la anɔ?
Woafɔ ame ʋɛ aɖewo siwo fe xexlẽme nye 144,000 la be woanɔ dzifo. Gake woafɔ ame akpa gãtɔ ɖe tsitre woanɔ agbe tegbee le paradiso me le anyigba dzi.
Gɔmesese ka nue “dzi matsomatso” nɔ Israel viwo si le? (Yer. 9:26)
Wogbe toɖoɖo Yehowa le wofe dzimesesẽ ta eye wòhiã be woaɖe nuwɔna siwo na wofe dzi me sẽ—wofe tamesusuwo kple dzimedidi siwo mewɔ ɖeka kple Mawu tɔ o—la ɖa. (Yer. 5:23, 24)
Aleke Yesu ɖo agbenɔnɔ si ŋu viɖe le fe kpɔɖeŋu ɖi?
Taɖodzinu nɔ Yesu si, si nye be wòawɔ Mawu fe lɔlɔ̃nu. Elɔ̃ Fofoa vevie, eye wòlɔ̃ amewo hã. Eya ta Yesu nyae be ye Fofo lɔ̃ ye hekpɔa ŋudzedze ɖe ye ŋu. Esiawoe nana viɖe vavã nɔa ame fe agbe ŋu.
Ame kawoe nye Yehowa fe habɔbɔa fe akpa si le anyigba dzi la me tɔwo?
Woawoe nye Dɔdzikpɔha la, Alɔdzekɔmitiwo, dzikpɔla mɔzɔlawo, hamemetsitsiwo fe hawo, hamewo, kple Ðasefo ɖekaɖekawo.
Nu ka tae míate ŋu agblɔ be Mawu fe ʋɔnudɔdrɔ̃ mefia be efe tame sẽ o?
Ame vɔ̃ɖi fe ku mevivia Yehowa nu o. (Eze. 33:11) Toheʋɔnu siwo Mawu drɔ̃ le blema la ɖee fia be exlɔ̃a nu amewo lɔlɔ̃tɔe hafi drɔ̃a ʋɔnu wo. Esia naa mɔkpɔkpɔ sua mía si be míate ŋu atsi agbe le efe ʋɔnudɔdrɔ̃ siwo gbɔna me.
Ðe Israel viwo wua nu vlo wɔlawo to wo hehe ɖe ati ŋu mea?
Ao. Le blemaɣeyiɣiwo me la, dukɔ geɖe wɔa esia, gake menɔ alea le Israel dukɔa ya gome o. Le Hebri Ŋɔŋlɔawo ŋlɔɣi la, wowua nu vlo wɔlawo gbã to kpefufu wo me. (3 Mose 20:2, 27) Emegbe wohea wofe kukua ɖe ati ŋu be wòanye nuxlɔ̃ame na amewo katã.
Nu ka tae amegbetɔwo mete ŋu he ŋutifafa va xexea me o?
Togbɔ be amegbetɔwo te ŋu wɔ ŋgɔyiyi le nu geɖe me hã la, womewɔ mí kple ŋutete be míafia mɔ mía ɖokui o. (Yer. 10:23) Satana ye le ŋusẽ kpɔm ɖe xexea dzi, eye esia tae amegbetɔwo mate ŋu ahe ŋutifafa avɛ gbeɖe o ɖo. (1 Yoh. 5:19)


text:
Ako
Akowo (IPA:/ 'ɑːkəʊˌwəʊ /) nye xe fomevi ɖeka si wole hame abe 350 sɔŋ. Womana xe siawo ɖe akpa gã eve me. Woyɔna wo le Eŋglisigbe me be cockatoo kpakple parrot. Akowo bɔ ɖe xexeame dukɔ siwo me dzoxɔxɔ sɔgbɔ le la me.
Emenyawo
Nuɖuɖu[trɔ asi le eŋu | trɔ asi le etsofe ŋu]
Akowo ɖua nukuwo, sefofowo kple nutsetsewo. Wofe nuɖuɖu vevetɔ enye nukuwo. Wo dometɔa ɖewo dea ade hã. Le kpɔɖeŋu me, ako aɖewo fɔna abɔbɔ.
Nunyanya[trɔ asi le eŋu | trɔ asi le etsofe ŋu]
Xe siawo srɔ̃a amegbetɔwo fe nufofo alebe ne egblɔ nya aɖe le wogbɔ la, woagbugbɔe agblɔ nya ma na wò ha͂. Nusrɔ̃la aɖewo fia be ako aɖewo sena egbegbɔgblɔ aɖewo gɔme. Ako eve siwo ŋkɔwo enye Alex kpaple N'kisi la, wonye ako tɔxewo. Alex srɔ̃ nuwo fe ŋkɔwo eye eteaŋu xlẽa nuwo fe gbɔsɔsɔ eye wòfoa nu le nuwo ŋuti. N'kisi hã srɔ̃ nyawo abe akpe ɖeka sɔŋ, eye wòteaŋu zãa nya siawo pɛpɛpɛ hã.[1]
Akowo kple amegbetɔwo[trɔ asi le eŋu | trɔ asi le etsofe ŋu]
Wo fe gbɔsɔsɔ[trɔ asi le eŋu | trɔ asi le etsofe ŋu]
Akowo le vɔvɔm le xexeame. Wo xɔe se bena amewo le wo dzram zã akpa. Evelia la, xɔ tutu kpakple amewo fe agbenɔnɔ na wo fe atɔwo wɔfewo le vɔvɔm. Le esiawo ta la, dukɔ aɖewo wɔ se fifia bena amewo megakpɔ mɔ ale akowo le gbe me adzra o.
Afemelãwo[trɔ asi le eŋu | trɔ asi le etsofe ŋu]
Tso blema ŋɔli ke la, amewo nyi akowo abe afemelãwo ene. Togbɔ be wodzi menya kpɔna o hã, wo fe nufofo kpakple tugbedzedze na be amewo lɔ̃a wonyinyi ɖaa. Ako aɖewo nɔa agbe gbɔ fe blaenyi sɔŋ dzi. Eɖewo hã nɔa agbe fe ʋe aɖewo ko. Le fe 1992 me la, "USA Today" gbalẽa ŋlɔ be akowo siwo nyim wo le le Amerika fe xexleme ɖo 11 miliɔn. [2].
Akowo dzadzra[trɔ asi le eŋu | trɔ asi le etsofe ŋu]
Ako dzadzra nye ta ɖu na dukɔwo geɖe elabena ako lelawo mewɔna se dzi zi geɖe o. Esia tso wofe asixɔxɔ gbɔ. Amea aɖewo awɔ nusianu be yewoa le ako adzra awɔ kɔba vie. Wo mega buna akoa wo fe nyɔna ŋu o. Dukɔwo wɔ se siwo xe mɔ na akowo lele yakatsɔe le tefewo zã, gake sedzidalawo ga sɔgbɔ ko.
Nuŋɔŋlɔwo tso tefe bubuwo[trɔ asi le eŋu | trɔ asi le etsofe ŋu]
- Metsɔ nya siawo fe akpa gã tɔ tso Eŋglisi Wikipedia me.


text: 15 Ke nɔviwo, mele ŋku ɖom nya nyui si megblɔ na mi,+ si hã miexɔ helé eme ɖe asi sesĩe la dzi na mi.2 Miakpɔ ɖeɖe hã ne mielé nya nyui si megblɔ na mi la me ɖe asi sesĩe ko, negbe ɖe mieva zu xɔsetɔwo dzodzro.3 Elabena nu gbãtɔ siwo metsɔ de asi na mi lae nye nu siwo nye hã mexɔ, be Kristo ku ɖe míafe nu vɔ̃wo ta le Ŋɔŋlɔawo nu;+4 eye woɖii,+ ɛ̃, wofɔe ɖe tsitre+ le ŋkeke etɔ̃a gbe+ le Ŋɔŋlɔawo nu;+5 eye eɖe eɖokui fia Kefas,*+ emegbe la, Ame Wuieveawo.+6 Le ema megbe la, eɖe eɖokui fia nɔvi siwo wu alafa atɔ̃ zi ɖeka,+ ame siwo dometɔ akpa gãtɔ kpɔtɔ le mía dome, ke wo dometɔ aɖewo hã dɔ alɔ̃ le ku me.7 Emegbe eɖe eɖokui fia Yakobo,+ eyome eɖe ɖokui fia apostoloawo katã.+8 Ke mlɔeba eɖe eɖokui fia nye hã,+ abe ame si fe ŋkeke mede hafi wodzii o ene.9 Nyee nye suetɔ le apostoloawo dome, eye nyemedze woayɔ be apostolo o, elabena meti Mawu fe hame la yome.+10 Ke le Mawu fe amenuveve me la, mezu nu si menye egbea. Eye amenuveve si wòɖe fiam la mezu dzodzro o, ke boŋ medze agbagba geɖe wu wo katã; ke hã menye nyee o, ke boŋ Mawu fe amenuveve si li kplim lae.11 Gake eɖanye nyee o, eɖanye woawoe o, nu siae míeɖea gbefãe, eye nu siae na mieva xɔe se.12 Ke ne wole gbefã ɖem be wofɔ Kristo ɖe tsitre tso ame kukuwo dome la,+ aleke wɔ mia dometɔ aɖewo le gbɔgblɔm be ame kukuwo fe tsitretsitsi aɖeke meli o?13 Ne vavãe ame kukuwo fe tsitretsitsi aɖeke meli o la, ekema womefɔ Kristo ɖe tsitre o.14 Ke ne womefɔ Kristo ɖe tsitre o la, ekema míafe gbefãɖeɖe la nye dzodzro nyatefe, eye miafe xɔse hã nye dzodzro.15 Azɔ hã, woakpɔ mí be míenye aʋatsoɖasefowo ɖe Mawu ŋu+ elabena míeɖia ɖase tsia tsitre ɖe Mawu ŋuti be efɔ Kristo la ɖe tsitre,+ evɔ ne vavãe womefɔa ame kukuwo ɖe tsitre o la, ekema mefɔe ɖe tsitre hafi o.16 Elabena ne womafɔ ame kukuwo ɖe tsitre o la, ekema womefɔ Kristo hã ɖe tsitre o.17 Eye ne womefɔ Kristo ɖe tsitre o la, ekema viɖe aɖeke mele miafe xɔse la ŋu o; miegakpɔtɔ le miafe nu vɔ̃wo me.+18 Ekema ame siwo dɔ alɔ̃ le ku me le Kristo me hã tsrɔ̃.+19 Ne agbe sia ɖeɖe ko mee míekpɔ mɔ na Kristo le la, ekema míafe nue wɔ nublanui wu.20 Gake azɔ wofɔ Kristo ɖe tsitre tso ame kukuwo dome, eye wònye ame siwo dɔ alɔ̃ le ku me la fe kutsetse gbãtɔ.+21 Elabena esi wònye ame dzie ku to va ta la,+ ame kukuwo fe tsitretsitsi la hã to ame dzi va.+22 Elabena ale si ko amewo katã kuna le Adam me la,+ nenema kee woagbɔ agbe wo katã hã le Kristo me.+23 Ke ame sia ame le efe ɖoɖo nu: Kristoe nye kutsetse gbãtɔ,+ emegbe la, ame siwo nye Kristo la tɔ le efe anyinɔɣi+ la.24 Azɔ nuwuwu la ava, esime wòatsɔ Fiaɖufe la ade asi na efe Mawu, si nye Fofoa, ne eɖe dziɖuɖu katã kple amegãnyenye katã kpakple ŋusẽ katã ɖa vɔ.+25 Elabena ele be wòaɖu fia va se ɖe esime Mawu natsɔ futɔwo katã ade efe afɔ te.+26 Futɔ mamlɛtɔ si woaɖe ɖa lae nye ku.+27 Elabena Mawu “tsɔ nuwo katã de efe afɔ te.”+ Ke esi wògblɔ be ‘wotsɔ nuwo katã de ete’+ la, edze fãa be Ame si tsɔ nuwo katã de ete ya mele eme o.+28 Ke ne wotsɔ nuwo katã de ete vɔ la, ekema Vi la ŋutɔ hã atsɔ eɖokui ade Ame si tsɔ nuwo katã de ete la te,+ ale be Mawu nanye nuwo katã na ame sia ame.+29 Ne menye nenema o la, nu kae ame siwo nyrɔm wole yi ɖe ku me la awɔ?+ Ne womafɔ ame kukuwo ɖe tsitre kura o ɖe, ekema nu ka tae wole wo nyrɔm kple taɖodzinu ma?30 Nu ka tae míawo hã míeɖoa afɔku me ɣesiaɣi ɖo?+31 Medzea ŋgɔ ku gbe sia gbe. Nɔviwo, aseye si metsona le mia ta le mía Afetɔ Kristo Yesu me lae metsɔ le kpe ɖom nya sia dzi.32 Ne mewɔ avu kple lã wɔadãwo le Efeso+ abe ame bubuwo ene ɖe, viɖe kae wònye nam? Ne womafɔ ame kukuwo ɖe tsitre o la, ekema “mina míaɖu nu, eye míano nu, elabena etsɔ míele kuku ge.”+33 Migana woaflu mi o. Hadede vɔ̃wo gblẽa nɔnɔme nyuiwo.+34 Minyɔ le mia ɖokui me ne miawɔ nu si le dzɔdzɔe, eye miganɔ nu vɔ̃ wɔm o, elabena ame aɖewo medze si Mawu o. Mele egblɔm ale be ŋu nakpe mi.35 Ke ame aɖe agblɔ be: “Aleke woafɔ ame kukuwo ɖe tsitre? Ɛ̃, ŋutilã ka fomevie woatsɔ adoe?”+36 Wò, ame masenugɔme! Nu si nèfãna la megbɔa agbe o, negbe ɖe wòku gbã.37 Eye nu si nèfãna la, menye ati si amie tso eme lae nèfãna o, ke boŋ nuku gbɔlo ko, ate ŋu anye lu alo nuku bubu ɖe sia ɖe;38 ke Mawu naa nɔnɔmee ale si wòlɔ̃, eye wònaa nukuawo ŋutɔ fe nɔnɔme wo dometɔ ɖe sia ɖe.39 Menye ŋutilãwo katãe nye ŋutilã ɖeka fomevi o, ke boŋ amegbetɔwo tɔ li, lãfɔnewo fe ŋutilã li, xewo fe ŋutilã li eye tɔmelãwo tɔ hã li.40 Dzifoŋutilãwo li,+ eye anyigbadziŋutilãwo hã li;+ ke dzifoŋutilãwo fe ŋutikɔkɔe le vovo, eye anyigbadziŋutilãwo hã tɔ le vovo.41 Ɣe fe ŋutikɔkɔe le vovo, ɣleti fe ŋutikɔkɔe le vovo,+ eye ɣletiviwo fe ŋutikɔkɔe hã le vovo; le nyatefe me la, ɣletivi ɖe sia ɖe fe ŋutikɔkɔe to vovo na nɔvia tɔ.42 Nenema kee ame kukuwo fe tsitretsitsi hã le. Wofãnɛ* le gbegblẽ me; wofɔnɛ ɖe tsitre le magblemagblẽ me.+43 Wofãnɛ le bubumanɔameŋu me; wofɔnɛ ɖe tsitre le ŋutikɔkɔe me.+ Wofãnɛ le gbɔdzɔgbɔdzɔ me; wofɔnɛ ɖe tsitre le ŋusẽ me.+44 Wofãa ŋutilã si míekpɔna; wofɔnɛ ɖe tsitre wònyea gbɔgbɔŋutilã. Ne ŋutilã si míekpɔna li la, ekema gbɔgbɔŋutilã hã li.45 Woŋlɔ ɖi be: “Ame gbãtɔ Adam zu ame* gbagbe.”+ Adam mamlɛtɔ zu gbɔgbɔ+ si naa agbe.46 Gake menye gbɔgbɔmetɔe gbãtɔ nye o. Ŋutilãmetɔe gbãtɔ nye, eye emegbe gbɔgbɔmetɔ la.47 Ame gbãtɔ la tso anyigba me, eye anyi wotsɔ mèe;+ ame evelia ya tso dzifo.+48 Ame siwo wowɔ kple anyi la le ko abe ame si wotsɔ anyi mè la ene; eye ame siwo le dzifo la le ko abe ame si tso dzifo va la ene.+49 Eye ale si ko ame si wotsɔ anyi mè la fe nɔnɔme le mía si la,+ nenema kee ame si tso dzifo va la fe nɔnɔme hã anɔ mía si.+50 Ke nɔviwo, esia gblɔm mele be, ŋutilã kple ʋu mate ŋu anyi Mawu Fiaɖufe la dome o, eye gbegblẽ mate ŋu anyi magblemagblẽ dome o.51 Kpɔ ɖa! Mele nya ɣaɣla kɔkɔe aɖe gblɔm na mi: Menye mí katãe adɔ alɔ̃ le ku me o, ke boŋ woatrɔ mí katã míafe nɔnɔme+52 enumake, le aɖabafofo ɖeka me, le kpẽkuku mamlɛa me. Elabena kpẽ la aɖi,+ eye woafɔ ame kukuwo ɖe tsitre magblemagblẽe, eye woatrɔ míafe nɔnɔme.53 Elabena ele be nu sia, si gblẽna la, nadó magblemagblẽ,+ eye nu sia, si kuna la, nadó makumaku.+54 Ke ne nu sia si gblẽna la dó magblemagblẽ, eye nu sia si kuna la dó makumaku la, ekema nya si woŋlɔ ɖi la ava eme be: “Womi ku tegbee.”+55 “Ku, wò dziɖuɖu ɖe? Ku, afi kae wò ti si nètsɔ le ame tém la le?”+56 Ti si hea ku vanɛ lae nye nu vɔ̃,+ eye nu vɔ̃ fe ŋusẽe nye Se la.*+57 Ke woada akpe na Mawu be ena dziɖuɖu mí to mía Afetɔ Yesu Kristo dzi!+58 Eya ta nɔvinye lɔlɔ̃tɔwo, minɔ te sesĩe,+ maʋamaʋã, eye miwɔ geɖe+ le Afetɔ la fe dɔ la me ɣesiaɣi, elabena mienyae be miafe agbagbadzedze le Afetɔ la me menye dzodzro o.+


text:
NYƆ! No. 4 2016 | Ale Si Nàna Numame Nyuiwo Naɖe Vi Na Wò
Míenya alo míeɖanya o, numamewo kpɔa ŋusẽ nyui alo ŋusẽ gbegblẽ ɖe mía dzi gbe sia gbe.
COVER SUBJECT
Ale Si Nàna Numame Nyuiwo Naɖe Vi Na Wò
Na nɔnɔme siwo le asiwò naɖe vi na wò tsɔ wu be nàna woagblẽ nu le ŋuwò.
COVER SUBJECT
1 Da Sɔ
Màte ŋu atu numame nyuiwo ɖo ahaɖe asi le gbegblẽawo ŋu gbe ɖeka kple efe zãdodo o. Kpɔ nu si akpe ɖe ŋuwò nàwɔ dɔ tso vevitɔwo ŋu gbã.
COVER SUBJECT
2 Wɔ Ðoɖo Ðe Nuwo Ŋu Nyuie
Nu siwo fo xlã wò ate ŋu akpe ɖe ŋuwò nàwɔ nyametsotso nyuiwo.
COVER SUBJECT
3 Ðoe Kplikpaa Be Nàgana Ta O
Ne ele sesẽm na wò be nàtu numame nyuiwo ɖo ahaɖe asi le gbegblẽawo ŋu hã, mègana ta o!
Nya Kae Biblia Gblɔ Tso Ŋutsu Kple Ŋutsu Alo Nyɔnu Kple Nyɔnu Ƒe Dɔdɔ Ŋu?
Ðe Biblia tsi tre ɖe ŋutsu kple ŋutsu alo nyɔnu kple nyɔnu fe dɔdɔ ŋua? De wòde fuléle ame siawo fe dzi foa?
HELP FOR THE FAMILY
Ale Si Nàwɔ Anɔ Te Ðe Tɔtrɔwo Nu
Tɔtrɔwo ava godoo, kpɔ nu si ame aɖewo wɔ si kpe ɖe wo ŋu wote ŋu nɔ te ɖe enu.
LANDS AND PEOPLES
Tsaɖiɖi Yi Kyrgyzstan
Kyrgyzstantɔwo wɔa amedzro hedea bubu ame ŋu. Nɔnɔme vevi kawoe ɖe dzesi le wofe fomewo ŋu?
THE BIBLE'S VIEWPOINT
Tugbedzedze Alo Ðekadzedze
Nyakakamɔnuwo kple ame siwo toa awuwo fe atsyãwo vɛ koŋ gbɔe wòtso be ale si amewo bua tugbedzedze alo ɖekadzedze egbea mesɔ o.
WAS IT DESIGNED?
Ale Si Ʋetsuvi Ƒomevi Aɖe Nɔa Agbee
Nu si na nudzodzoe siawo fe agbenɔnɔ wɔ nukue nye be le fe 13 va ɖo 17 megbe la, wodona henɔa agbe kwasiɖa ʋɛ aɖewo ko.
Internet Dzi Nu Bubuwo
Ale Si Miana Dzrewɔwɔ Natɔ
Ðe mia kple srɔ̃wò mienɔa dzre dzi ɖaa? Xlẽ nu tso ale si Biblia fe mɔfiamewo ate ŋu akpe ɖe mia kple srɔ̃wò ŋu.
Sɔhɛwo Le Nu Ƒom Tso Mawu Dzi Xɔxɔ Se Ŋu
Le miniti etɔ̃ fe video sia me la, sɔhɛwo gblɔ nu siwo tae woxɔe se be Wɔla aɖe li ɖo.


text:
Nu Ka Tututue Nye Biblia Ƒe Nufiafia? (Nusrɔ̃gbalẽvi)
Wɔ nusrɔ̃gbalẽvi siawo fe kɔpi, eye nàzã wo kple Nuka Tututue Nye Biblia fe Nufiafia? gbalẽa ɖekae. De ŋugble le nu siwo dzi nèxɔ se ŋu, nàbu nya si Biblia gblɔ tso wo ŋu la ŋuti, eye nàsrɔ̃ ale si nàʋli wò xɔse ta.
Nuka Tututue Nye Biblia fe Nufiafia?
Wotrɔ asi le Biblia srɔ̃gbalẽ sia ŋu be wòakpe ɖe ŋuwò nàsrɔ̃ nu si Biblia gblɔ tso nyati vovovowo ŋu, abe nu si tae míekpea fu, nu si dzɔna ɖe ame siwo ku dzi, ale si nàna dzidzɔ nanɔ wò fomea me, kple bubu geɖewo ene.
TA 1
Ame Ka Tututue Mawu Nye? (Akpa 1)
Ne ame aɖe gblɔ be, “Mawue tsɔa fukpekpewo hea to na ame vɔ̃ɖiwo” la, aleke nàɖo eŋui?
TA 1
Ame Ka Tututue Mawu Nye? (Akpa 2)
Ðe wòanya wɔ ŋutɔŋutɔ be míanye Mawu xɔlɔ̃woa?
TA 2
Biblia La
—Agbalẽ Si Tso Mawu Gbɔ (Akpa 1)
Esi wònye amegbetɔwoe ŋlɔ Biblia ɖe, aleke woate ŋu agblɔ be ‘agbalẽ si tso Mawu’ gbɔe wònye?
TA 2
Biblia La—Agbalẽ Si Tso Mawu Gbɔ (Akpa 2)
Biblia me nya aɖewo nana amewo kana ɖe edzi be Mawu gbɔe Biblia tso, ɖewohĩ emenya siawoe wɔa dɔ ɖe amewo dzi wu Biblia me nya bubuawo.
TA 3
Nu Kae Nye Mawu Ƒe Tameɖoɖo Na Anyigba La? (Akpa 1)
Aleae Mawu ɖoe be nuwo nanɔa?
TA 3
Nu Kae Nye Mawu Ƒe Tameɖoɖo Na Anyigba La? (Akpa 2)
Ne Mawu ɖoe be anyigba la nanye Paradiso la, ke nu ka tae menye Paradiso fifia o?
TA 3
Nu Kae Nye Mawu Ƒe Tameɖoɖo Na Anyigba La? (Akpa 3)
Ðe Mawu ɖoe be amegbetɔwo nakpɔ xexea me fe kuxiwo gbɔa?
TA 4
Ame Kae Nye Yesu Kristo? (Akpa 1)
Ne ame aɖe gblɔ be ame nyui aɖe koe Yesu nye la, aleke nàɖo eŋu nɛ?
TA 4
Ame Kae Nye Yesu Kristo? (Akpa 2)
Ne ame aɖe gblɔ be Yesu sɔ kple Mawu la, aleke nàɖo eŋu nɛ?
TA 4
Ame Kae Nye Yesu (Akpa 3)
Aleke Yesu da sɔ bliboe le ŋusẽ kple tufafa ɖeɖe fia me?
TA 5
Tafe La
—Mawu Ƒe Nunana Gãtɔ Kekeake (Akpa 1)
Ðe wòanya wɔ be ame nakpɔ ɖeɖe le xɔsedɔ siwo wòwɔna la ta?
TA 5
Tafe La
—Mawu Ƒe Nunana Gãtɔ Kekeake (Akpa 2)
Aleke ame aɖe si nɔ anyi fe akpe geɖewoe nye esi va yi la fe ku ate ŋu aɖe vi na wò egbea?
TA 6
Afi Kae Ame Kukuwo Le? (Akpa 1)
Ðe wole agbe le tefe bubua? Ðe wole fu wɔm wo le dzo mavɔ mea?
TA 6
Afi Kae Ame Kukuwo Le? (Akpa 2)
Ðe míedzɔ kple kua?
TA 7
Mɔkpɔkpɔ Vavã Si Li Na Wò Ame Vevi Siwo Ku (Akpa 1)
Ne èle nu xam le wò ame vevi aɖe fe ku ta la, ɖe ema fia be mèxɔ tsitretsitsia dzi se oa?
TA 7
Mɔkpɔkpɔ Vavã Si Li Na Wò Ame Vevi Siwo Ku (Akpa 2)
Aleke nàɖo nya ŋu na ame aɖe si gblɔ be drɔ̃efenya aɖe koe tsitretsitsia nye?
TA 8
Nu Kae Nye Mawu Ƒe Fiaɖufe La? (Akpa 1)
Nu ka tae Mawu ana amegbetɔwo nayi dzifo aɖaɖu fia evɔ mawudɔla wɔnutefe gbogbo manyaxlẽwo le egbɔ afi ma wòatia woaɖu fia hafi?
TA 8
Nu Kae Nye Mawu Ƒe Fiaɖufe La? (Akpa 2)
Dɔ kawoe Mawu Ƒe Fiaɖufea wɔ xoxo? Nu kawoe wòagawɔ le etsɔme?
TA 9
“Ŋkeke Mamlɛawo” Mee Míele Nyatefea? (Akpa 1)
Esesẽna na ame aɖewo be woaxɔe ase be ŋkeke mamlɛawo mee míele. Susu kawo tae nèka ɖe edzi be míegogo nuɖoanyi sia fe nuwuwu?
TA 9
“Ŋkeke Mamlɛawo” Mee Míele Nyatefea? (Akpa 2)
Biblia gblɔ be nu nyui aɖewo adzɔ le ŋkeke mamlɛawo me.
TA 10
Gbɔgbɔmenuwɔwɔwo—Ale Si Wokpɔa Ŋusẽ Ðe Mía Dzii (Akpa 1)
Ðe mawudɔlawo li ŋutɔŋutɔa? Ðe mawudɔla vɔ̃ɖiwo hã lia? Zã nusrɔ̃gbalẽvi sia nàkpɔ ŋuɖoɖoawo.
TA 10
Gbɔgbɔmenuwɔwɔwo—Ale Si Wokpɔa Ŋusẽ Ðe Mía Dzii (Akpa 2)
Ðe nane gblẽ le kadodo kple gbɔgbɔmenuwɔwɔwo ŋua?
TA 11
Nu Ka Ta Mawu Ðe Mɔ Fukpekpe Li? (Akpa 1)
Ne Mawu nye ŋusẽkatãtɔ la, ke menye eya gbɔe nu vɔ̃ɖi siwo katã dzɔna la tso oa?
TA 12
Agbe Nɔnɔ Ale Si Wòadze Mawu Ŋu (Akpa 1)
Ðe nàte ŋu anye Mawu xɔlɔ̃a? Dzro nu siwo dzi nèxɔ se kple nu si tae nèxɔ wo dzi se ɖo la me, eye nàdzro Biblia fe nufiafiawo me.
TA 12
Agbe Nɔnɔ Ale Si Wòadze Mawu Ŋu (Akpa 2)
Ðe míafe nu ate ŋu adze Mawu ŋu togbɔ be Satana hea fukpekpewo vaa mía dzi hã?
TA 12
Agbe Nɔnɔ Ale Si Wòadze Mawu Ŋu (Akpa 3)
Ebia agbagbadzedze be nànɔ agbe wòawɔ ɖeka kple Biblia fe mɔfiamewo. Ðe míafe agbagbadzedzewo ɖea via?
TA 13
De Asixɔxɔ Nunana Si Nye Agbe Ŋu (Akpa 1)
Agbe nye nunana tso Mawu gbɔ. Aleke míade bubu míawo ŋutɔwo kple ame bubuwo fe agbe ŋu?
TA 13
Bu Agbe Abe Ale Si Mawu Bunɛ Ene (Akpa 2)
Nusrɔ̃gbalẽvi sia akpe ɖe ŋuwò nàdzro wò dzixɔsewo ku ɖe ʋuzazã kple ʋudodo ŋu me ahanya ale si nàɖe wo me na ame bubuwo.
TA 14
Ale Si Nàna Dzidzɔ Nanɔ Wò Ƒomea Me (Akpa 1)
Nu kae nana dzidzɔ nɔa srɔ̃ɖeɖe me? Zã nusrɔ̃gbalẽvi sia nàtsɔ adzro wò dzixɔsewo me, eye nàdzro Biblia fe nufiafiawo me ahasrɔ̃ ale si nàɖe wò dzixɔsewo me na amewo.
TA 14
Ale Si Nàna Dzidzɔ Nanɔ Wò Ƒomea Me (Akpa 2)
Aleke kpɔɖeŋu si Yesu ɖo la ate ŋu aɖe vi na dzilawo kple ɖeviwo siaa? Dzro wò dzixɔsewo kple nu siwo Biblia gblɔ la me.
TA 15
Subɔsubɔ Si Dzea Mawu Ŋu (Akpa 2)
Ne míedi be Mawu nakpɔ ŋudzedze ɖe mía ŋu la, ɖe edzi xɔxɔ se ɖeɖe sɔgbɔa? Alo ɖe wòbia nu si wu ema tso esubɔlawo si?
TA 17
Te Ðe Mawu Ŋu Le Gbedodoɖa Me (Akpa 2)
Srɔ̃ nu tso nu si Biblia fia ku ɖe ale si míado gbe ɖa kple ɣeyiɣi si míado gbe ɖa ŋu la ŋu.
TA 17
Te Ðe Mawu Ŋu Le Gbedodoɖa Me (Akpa 3)
Biblia fia mí be Mawu ɖoa gbedodoɖawo ŋu le mɔ vovovowo nu. Aleke wòate ŋu aɖo wò gbedodoɖawo ŋui, eye ɣekaɣie?
TA 18
Akpa Si Nyɔnyrɔxɔxɔ Wɔna Le Mia Kple Mawu Dome Ƒomedodo Me (Akpa 1)
Nu ka tae nyɔnyrɔxɔxɔ nye Kristotɔwo fe nudidi? Nu kae aʋã Kristo yomedzelawo woaxɔ nyɔnyrɔ?
TA 18
Akpa Si Nyɔnyrɔxɔxɔ Wɔna Le Mia Kple Mawu Dome Ƒomedodo Me (Akpa 2)
Afɔ kawoe wòle be Kristotɔ naɖe hafi atsɔ eɖokui aɖe adzɔgbe na Yehowa? Ŋusẽ kae adzɔgbeɖeɖe akpɔ ɖe nyametsotso siwo wòava wɔ la dzi?


text:
MEGBENYAWO
Ʋɔnudrɔ̃gbe La—Nukae Wònye?
NUKAE nèsusuna be Ʋɔnudrɔ̃gbe la nye? Ame geɖe susuna be luʋɔ biliɔn geɖewo ava to Mawu fe fiazikpuia ŋgɔ ɖekaɖeka. Eye woadrɔ̃ ʋɔnu amesiame le afima. Woatsɔ dzidzɔ me nɔnɔ le dzifo aɖo etefe na ame aɖewo, ke ame bubuwo ya woatsɔ wo ade asi na fukpekpe mavɔ. Gake nya si Biblia ya gblɔ tso ɣeyiɣi sia ŋu la to vovo kura. Mawu fe Nya la megblɔ be enye vɔvɔ̃ ŋkeke o, ke boŋ be enye mɔkpɔkpɔ kple nuwo ɖɔɖɔɖo fe ɣeyiɣi.
Le Nyaɖeɖefia 20:11, 12 la, míexlẽ nu tso alesi apostolo Yohanes fo nu tso Ʋɔnudrɔ̃gbea ŋui, be: “Mekpɔ fiazikpui ɣi gã aɖe kple amesi bɔbɔ nɔ edzi, amesi fe ŋku me anyigba kple dzifo si tso, eye womegakpɔ tefe aɖeke na wo o. Eye mekpɔ ame kukuwo, ame tsitsiwo kple ɖeviwo, le tsitre ɖe fiazikpui la ŋgɔ, eye woʋu agbalẽwo; eye woʋu agbalẽ bubu aɖe, si nye agbegbalẽ; eye wodrɔ̃ ʋɔnu ame kukuawo ɖe nusiwo woŋlɔ ɖe agbalẽawo me le wofe dɔwɔwɔwo ŋuti la nu.” Amekae nye Ʋɔnudrɔ̃la si ŋu wofo nu tsoe le afisia?
Yehowa Mawue nye amefomea fe Ʋɔnudrɔ̃la gãtɔ. Gake etsɔ ʋɔnudɔdrɔ̃a de asi na ame aɖe. Le Dɔwɔwɔwo 17:31 la, apostolo Paulo gblɔ be Mawu “[ɖo] ŋkeke, si dzi wòle ʋɔnu drɔ̃ ge xexeame godoo le dzɔdzɔenyenye nu to ŋutsu aɖe, si woɖo la dzi.” Ʋɔnudrɔ̃la ma si woɖo lae nye Yesu Kristo si wofɔ ɖe tsitre. (Yohanes 5:22) Gake ɣekaɣie Ʋɔnudrɔ̃gbea adze egɔme? Ɣeyiɣi didi kae wòaxɔ?
Nyaɖeɖefia fe agbalẽa ɖee fia be Ʋɔnudrɔ̃gbea adze egɔme le Harmagedon-ʋaa megbe, esime woatsrɔ̃ Satana fe nuɖoanyia le anyigba dzi. * (Nyaɖeɖefia 16:14, 16; 19:19–20:3) Le Harmagedon megbe la, woade Satana kple efe gbɔgbɔ vɔ̃wo aʋli me fe akpe ɖeka. Ɣemaɣi la, dzifo hatidziɖula 144,000 la anye ʋɔnudrɔ̃lawo eye woaɖu “fia kple Kristo fe akpe ɖeka.” (Nyaɖeɖefia 14:1-3; 20:1-4; Romatɔwo 8:17) Menye nudzɔdzɔ kpata aɖe si adzɔ le gafofo 24 me koe Ʋɔnudrɔ̃gbea nye o. Axɔ fe akpe ɖeka.
Le fe akpe ɖeka fe ɣeyiɣi ma me la, Yesu Kristo “le ʋɔnu drɔ̃ ge ame gbagbewo kple ame kukuwo.” (Timoteo II, 4:1) ‘Ame gbagbeawoe’ nye “ameha gã” si atsi agbe le Harmagedon me. (Nyaɖeɖefia 7:9-17) Apostolo Yohanes kpɔ “ame kukuwo” hã “le tsitre ɖe fiazikpui la ŋgɔ.” Abe alesi Yesu do ŋugbee ene la, “amesiwo katã le yɔdowo me la, woase [Kristo fe] gbe” eye “woado go” to tsitretsitsi me. (Yohanes 5:28, 29; Dɔwɔwɔwo 24:15) Gake nuka dzie woanɔ te ɖo adrɔ̃ ʋɔnu amewo katã?
Le ŋutega si apostolo Yohanes kpɔ nu la, “woʋu agbalẽwo,” eye “wodrɔ̃ ʋɔnu ame kukuawo ɖe nusiwo woŋlɔ ɖe agbalẽawo me le wofe dɔwɔwɔwo ŋuti la nu.” Nusiwo amewo wɔ va yi ŋuti nuŋlɔɖiwoe le agbalẽ siawo mea? Ao, womadrɔ̃ ʋɔnu amewo ɖe nusiwo wowɔ va yi hafi ku la nu o. Aleke míewɔ nya? Biblia gblɔ be: “Amesi ke ku la, wotso afia nɛ, ɖee tso nuvɔ̃ me.” (Romatɔwo 6:7) Esia fia be wote fli ɖe nuvɔ̃ siwo katã amesiwo wofɔ ɖe tsitre wɔ va yi la me. Eyata agbalẽawo anye kpɔɖeŋu na nudidi bubu siwo Mawu aɖo ɖi. Ne amesiwo tsi agbe le Harmagedon me kple amesiwo wofɔ ɖe tsitre siaa di be yewoanɔ agbe tegbee la, ke ele be woawɔ Mawu fe sededewo dzi, eye woawɔ ɖe nudidi yeye ɖesiaɖe si Yehowa aɖe fia le fe akpe ɖeka fe ɣeyiɣia me hã dzi. Eyata nusi amesiame awɔ ɣemaɣi le Ʋɔnudrɔ̃gbea dzie woanɔ te ɖo adrɔ̃ ʋɔnui.
Ʋɔnudrɔ̃gbea ana mɔnukpɔkpɔ ame biliɔn geɖe be woasrɔ̃ nu tso Mawu fe lɔlɔ̃nu ŋu zi gbãtɔ ahawɔ ɖe edzi. Esia fia be nufiafiadɔ gã aɖe ayi edzi ɣemaɣi. Nyatefee, “xexeametɔwo [asrɔ̃] dzɔdzɔenyenye.” (Yesaya 26:9) Gake menye amesiamee adi be yeawɔ Mawu fe lɔlɔ̃nu o. Yesaya 26:10 gblɔ be: ‘Ne wove ame vɔ̃ɖi nu la, masrɔ̃ dzɔdzɔenyenye o, ke boŋ awɔ nu vɔ̃ɖi le anyigba dzɔdzɔe dzi, eye malé ŋku ɖe Yehowa fe gãnyenye ŋu o.’ Woatsrɔ̃ ame vɔ̃ɖi siawo ɖikaa le Ʋɔnudrɔ̃gbea.—Yesaya 65:20.
Ne Ʋɔnudrɔ̃gbea wu enu la, amesiwo tsi agbe la ‘agbɔ agbe’ ŋutɔŋutɔ azu ame deblibowo. (Nyaɖeɖefia 20:5) Eyata Ʋɔnudrɔ̃gbea ana amefomea nagaɖo blibodede si me wònɔ le gɔmedzedzea me gbɔ ake. (Korintotɔwo I, 15:24-28) Azɔ woawɔ dodokpɔ mamlɛ aɖe. Woaɖe Satana tso aʋli me eye woaɖe mɔ nɛ be wòadze agbagba be yeable amefomea zi mamlɛtɔ. (Nyaɖeɖefia 20:3, 7-10) Amesiwo tsi tre ɖe eŋu la akpɔ Biblia fe ŋugbedodo sia me vava tefe bliboe, be: “Ame dzɔdzɔewo anyi anyigba la dome, eye woanɔ edzi tegbee.” (Psalmo 37:29) Ẽ, yayrae Ʋɔnudrɔ̃gbea anye na amefomea me tɔ wɔnutefewo!
^ mm. 1 Ku ɖe Harmagedon ŋu la, taflatse, kpɔ Insight on the Scriptures, Babla 1, axa 594-5, 1037-8 (Étude perspicace des Écritures, Babla 1, axa 1073-5; Babla 2, axa 63-4) kple Subɔ Mawu Vavã Ðeka Kolia La fe ta 20. Yehowa Ðasefowoe ta agbalẽ eveawo siaa.
Srɔ̃ Nu Geɖe Wu
GBETAKPƆXƆ
“Nuwuwu La”—Nu Kae Wòfia?
Ðe nènya be nya nyui koŋ ye nye nya si Biblia gblɔ tso “nuwuwu la” ŋua?


text:
JW LIBRARY SIGN LANGUAGE
JW Library Sign Language Dzi Nuwo
JW Library Sign Language nye Yehowa Ðasefowo fe dɔwɔnu. Àte ŋu awɔ tokunɔgbe me videowo fe kɔpi le jw.org, aɖo wo ɖe ɖoɖo nu alo afo wo.
Kpɔ tokunɔgbe me Biblia kple agbalẽ bubuwo fe videowo. Wɔ wofe kɔpi da ɖe wò asitelefon alo tablɛt dzi ale be nàte ŋu akpɔe ne mèle internet zãm o. Video nyakpɔawo, ale si nàke ɖe wo ŋu kple wo fofo fe mɔnu bɔbɔeawo ado dzidzɔ na wò.
Ale Si Nàke Ðe Wo Ŋu Bɔbɔe
Àkpɔ Xexe Yeye Gɔmeɖeɖe Biblia fe agbalẽ siwo gɔme woɖe le akpa si nye Biblia. Àte ŋu akpɔ mawunyakpukpui ɖekaɖeka siwo womekpɔ ɖe ɖe go le Xexe Yeye Gɔmeɖeɖe Biblia me o gake woɖe wo gɔme le míafe agbalẽ bubuwo me la hã. Àkpɔ agbalẽ kple video bubu siwo woda ɖe jw.org la le akpa si nye Nudzraɖofe.
Ale Si Nàʋu Mawunyakpukpuiwo Kaba
Ne èle agbalẽ aɖe fe video kpɔm, eye nèdi be yeakpɔ mawunyakpukpui aɖe la, ke zi Biblia dzi. Video la atɔ ne èʋu mawunyakpukpuia le ekpɔm. Ne èkpɔ mawunyakpukpuia vɔ la, trɔ yi akpa si nye Nudzraɖofe la ale be video si kpɔm nèle la ŋutɔ nagate fofo.
Ale Si Nàwɔ Videowo Ƒe Kɔpi Bɔbɔe
Video siwo fe kɔpi mèkpɔ wɔ o la fe amadede anɔ flukpee. Zi video si nèdi la dzi ne wòawɔ efe kɔpi na wò tso jw.org. Ne èdi be yeawɔ video siwo katã dze le afi ma fe kɔpi la, zi Wɔ Wo Katã Ƒe Kɔpi dzi. Ne èdi be yeatutu video aɖe le wò mɔ̃a dzi la, zi edzi etefe nadidi vie (zi edzi eye wò asibidɛ nanɔ edzi).
Ale Si Nàwɔ Mɔ Si Li Ŋu Dɔ
Àte ŋu atiae be yeawɔ video siwo lolo (esiwo kɔ̀na wu) alo esiwo melolo o (esiwo mekɔ̀ ale o) fe kɔpi. Ne SD kard le wò mɔ̃a ŋu la, ke àte ŋu atiae be video siwo fe kɔpi nàwɔ la nanɔ mɔ̃a ŋutɔ dzi loo alo woayi ɖe SD kard la dzi.
Videofonu Si Zazã Le Bɔbɔe
Zã mɔnu bɔbɔe siawo nàtsɔ afo videoawo:
Zi asibidɛ eve ɖe edzi: Afo video la alo atɔe.
Li asi edzi yi miame: Ayi dzesidenu si kplɔe ɖo dzi.
Li asi edzi yi ɖusime: Ayi dzesidenu si do ŋgɔ dzi.
Li asi edzi yi dzi: Ana videoa fe dusisi nadzi ɖe edzi. (Mewɔna alea le Android dzi o.)
Li asi edzi yi anyime: Ana videoa fe dusisi dzi naɖe kpɔtɔ. (Mewɔna alea le Android dzi o.)
Zi edzi zi ɖeka ko: Ana videofonua dzi nuwo nadze.
Nu Siwo Gbɔna Kpuie
Àte ŋu ada video siwo nàdi be yeanɔ fofom ɖe afi ɖeka
Video siwo nèfo etefe medidi o kpɔfe anɔ edzi
Woatsɔ tokunɔgbe bubu geɖewo akpee
Awɔ dɔ le Windows 8 dzi
Kpekpeɖeŋu
Ne èdo go kuxi aɖe le JW Library Sign Language zazã me la, taflatsɛ kpe internet dzi kpekpeɖeŋu fe aɖakavi sia ɖo nàɖoe ɖa.


text:
OCTOBER (KELE) 14, 2015
RUSSIA
Nunyalagãwo Meda Asi Ðe Ale Si Russia Xe Mɔ Ðe JW.ORG Nu Dzi O
ST. PETERSBURG, Russia
Afetɔ Yekaterina Elbakyan, si nye subɔsubɔhawo ŋuti nunyala kple nufialagã le Dɔwɔnyawo Kple Hadomegbenɔnɔ Suku si le Moscow gblɔ tso jw.org ŋu be: “Mekpɔe be nyatakakadzraɖofe sia le vevie, elabe afi siae nàkpɔ nya siwo Yehowa Ðasefowo ŋutɔ gblɔ tẽe tso wofe habɔbɔa ŋu le, ke menye tso segblɔtɔwo gbɔ o. . . . Wofe hameviwo kpɔa dzidzɔ ɖe nyatakakadzraɖofe sia ŋu, eye ame siwo tsɔa ɖe le subɔsubɔha vovovowo me hã kpɔa dzidzɔ ɖe eŋu. Menye subɔsubɔhawo ŋuti nunyalawo abe nye ene koe mewɔnɛ o, ke boŋ nyakakadɔwɔlawo kple agbalẽŋlɔla siwo ŋlɔa nu tso subɔsubɔhawo ŋu hã tsɔ ɖe le eme vevie.”
“Mekpɔe be nyatakakadzraɖofe sia le vevie, elabe afi siae nàkpɔ nya siwo Yehowa Ðasefowo ŋutɔ gblɔ tẽe tso wofe habɔbɔa ŋu le.”
Afetɔ Lev Levinson si nye senyawo ŋuti nunyala bibi aɖe le Amegbetɔ Ƒe Gomenɔamesinyawo Ƒe Dɔwɔfe le Moscow gblɔ ale si dziɖuɖua fe nuwɔna sia ɖi nane si dzɔ kpɔ va yi la ale: “Egbegbe fe alafa 21 lia me Russia fe dukplɔse na mawusubɔsubɔ fe ablɔɖe kple habɔbɔ hena mawusubɔsubɔ fe sɔsɔminasɔe fe gome amewo. Gake abe ale si Russia wɔe le fe alafa 19 lia me ene la, egale mawunyagbɔgblɔ fe ablɔɖe xɔm le dukɔmeviwo si to wofe agbalẽwo xɔxɔ kple mɔxexe ɖe wofe nyatakakadzraɖofea nu me. Eye ʋɔnudrɔ̃lawo kple nunyalagãwoe trɔ gbo sea tsɔ le nu siawo wɔm tso vɔ nɔ gbɔgblɔm be ɖe wole avu wɔm kple ame siwo dea aglãdzedze fe dzi fo.”
Mɔxexe ɖe nyatakakadzraɖofea nu fe nya sia nye senya si gɔme wodze tso fe 2013 me la dzi yiyi. Le August (Dasiamime) 7 dzi le fe ma me la, Russia ʋɔnudrɔ̃fe sue aɖe drɔ̃ nya la le adzame hetso nya me be nyatakakadzraɖofea “dea aglãdzedze fe dzi fo.” Gake nutomeʋɔnudrɔ̃fea te fli ɖe nyametsotso ma me le January (Dzove) 22, 2014 dzi. Ke hã Russia Nyagbugbɔdrɔ̃fea fe Amesamala fe Kpeɖeŋutɔ bia tso Russia-dukɔa fe Ʋɔnudrɔ̃fe Kɔkɔtɔ si be wòagbugbɔ ʋɔnudrɔ̃fe suea fe nyametsotsoa aɖo te. Le December (Dzome) 2, 2014 dzi la, Ʋɔnudrɔ̃fe Kɔkɔtɔ gbugbɔ drɔ̃ nya la evɔ Yehowa Ðasefowo menɔ kodzoa me aʋli wo ɖokuiwo ta o, elabena womena nyanya wo ale si dze o. Ʋɔnudrɔ̃fe Kɔkɔtɔ de ʋɔnudrɔ̃fe suetɔ fe nyametsotsoa dzi eye wògblɔ be nu siwo katã le nyatakakadzraɖofea “dea aglãdzedze fe dzi fo” togbɔ be ʋɔnudrɔ̃fea ŋutɔ lɔ̃ ɖe edzi be mawusubɔsubɔgbalẽ siwo nu dziɖuɖua de se ɖo la mele nyatakakadzraɖofea o hã. Ðasefoawo meda asi ɖe nyametsotso sia dzi o eye wobia tso Ʋɔnudrɔ̃fe Kɔkɔtɔa fe zimenɔla si be wòagbugbɔ ŋku alé ɖe nya sia ŋu na yewo, gake ɖeko wògbe. Le nyametsotso sia ta la, Russia Dukɔa Ƒe Dudɔwɔfe Si Kpɔa Ʋɔnudrɔ̃nyawo Gbɔ bu nyatakakadzraɖofe sia de Agbalẽ Siwo Dziɖuɖua Buna Be Wodea Aglãdzedze Ƒe Dzi Ƒo me le July (Siamlɔm) 21, 2015 dzi eye wòde se ɖe nyatakakadzraɖofe sia nu le Russia dukɔ bliboa me.
Afetɔ Yaroslav Sivulskiy, si nye Yehowa Ðasefowo fe nyanuɖela le Russia gblɔ nu si gbegbe nyametsotso sia gblẽ la ale: “Ete ɖe mía dzi ŋutɔ be Russia dziɖuɖumegãwo ɖe afɔ sia si mehiã hafi o la. Mɔxeɖenu sia do kplamatsɛ Yehowa Ðasefo 170,000 kple edzivɔ siwo le dukɔa me godoo la fe mawusubɔsubɔ. Gake ne èbu ame 285,000 siwo ʋua nyatakakadzraɖofe sia gbe sia gbe le Russia ŋu la, àkpɔe kɔtɛe be wona Biblia-sɔsrɔ̃ fe mɔnu nyui sia le ame siwo menye míafe haxɔsetɔwo o gɔ̃ hã la ŋu tom.”
Afetɔ J. R. Brown, si nye Yehowa Ðasefowo fe nyanuɖela le xexea me godoo gblɔ le wofe dɔwɔfegã le Brooklyn le New York be: “Nu siwo le míafe nyatakakadzraɖofe si nye jw.org la dometɔ aɖewoe nye video siwo ta woxɔ nunana ɖo, Biblia-srɔ̃gbalẽ siwo le gbe alafa geɖewo me, kple Gbetakpɔxɔ kpakple Nyɔ! siwo nye magazine eve siwo womana wu le xexea me godoo. Woɖenɛ fiana le dukɔwo dome agbalẽɖeɖefia fe wɔna gãwo me eye wozãnɛ geɖe le sukuwo hã me. Eɖe vi na ame geɖewo le xexea me eye ame geɖewo hã zãnɛ le Russia-dukɔa me. Le nyatefe me la, ɖe wòle be woado alɔ nyatakakadzraɖofe sia hafi.”


text:
NUSƆSRƆ̃ 3
Raxab Xɔ Yehowa Dzi Se
Mítsɔe be míele Yerixo-dua me. Du sia nɔ Kanaan-nyigba dzi. Kanaantɔwo mexɔ Yehowa dzi se o. Nyɔnu aɖe si ŋkɔe nye Raxab nɔ du ma me.
Esime Raxab nye ɖevi la, ese nya geɖe tso ale si Mose ma Ƒudzĩa me eye wòkplɔ Israel-viwo dzo le Egipte la ŋu. Esee hã be Yehowa kpe ɖe wo ŋu woɖu wofe futɔwo dzi. Fifia ese be Israel-viwo va fo fu ɖe tefe aɖe si gogo Yerixo!
Raxab tsɔ ŋkutsalawo ɣla elabena exɔ Yehowa dzi se
Gbe ɖeka fiẽ la, Israel-ŋutsu eve yi Yerixo be yewoatsa ŋku le dua me. Wova Raxab fe afe me. Raxab xɔ wo eye womlɔ afi ma. Le zã me la, Yerixo-fia se be ame aɖewo va be yewoatsa ŋku le dua me eye wole Raxab fe afe me. Eya ta fia la dɔ amewo be woalé wo vɛ. Raxab tsɔ ŋkutsala eveawo ɣla ɖe efe xɔ ta eye wògblɔ na ŋutsu siwo fia la dɔ la be: ‘Ŋutsuawo va gbɔnye ya, gake wodzo le dua me xoxo. Ne mieɖe abla la, miate ŋu alé wo!’ Ènya nu si tae Raxab tsɔ ŋkutsalawo ɣla ɖoa?— Elabe exɔ Yehowa dzi se eye wònya be Yehowa atsɔ Kanaan-nyigbaa na Israel-viwo.
Hafi ŋkutsalaawo nadzo le Raxab gbɔ la, wogblɔ nɛ be ne yewova wu Yerixotɔwo la, eya kple efe fomea atsi agbe. Ènya nu si wogblɔ nɛ be newɔa?— Wogblɔ nɛ be: ‘Tsɔ ka dzĩ sia sa ɖe wò fesre ŋu. Ne èwɔ esia la, ame sia ame si le wò afe me la atsi agbe.’ Raxab wɔ pɛpɛpɛ abe ale si ŋkutsalaawo gblɔ nɛ ene. Ènya nu si va dzɔa?—
Le ŋkeke ʋɛ aɖewo megbe la, Israel-viwo va zɔ fo xlã Yerixo-dua gake womenɔ nu fom o. Wozɔ fo xlã dua ŋkeke ade sɔŋ, wozɔna foa xlãe zi ɖeka gbe ɖeka. Gake le ŋkeke adrea gbe la, wozɔ fo xlã dua zi adre sɔŋ. Eye wo katã wodo ɣli sesĩe zi ɖeka. Yehowa na Yerixo-glia mu gbloo. Gake afe si fe fesre ŋu ka dzĩa le ya memu o! Àte ŋu akpɔ esia le nɔnɔmetataa mea?— Raxab kple efe fomea tsi agbe!
Nu kae nàte ŋu asrɔ̃ tso Raxab gbɔ?— Raxab xɔ Yehowa dzi se elabena ese nu wɔnuku siwo katã Yehowa wɔ la. Wò hã èle nu geɖe srɔ̃m tso nu wɔnuku gbogbo siwo Yehowa wɔ la ŋu. Èxɔ Yehowa dzi se abe ale si Raxab xɔ edzi se enea?— Míenya be èxɔ edzi se!
XLẼE LE WÒ BIBLIA ME


text:
Philémon
PAULO ƑE AGBALẼ SI WÒŊLɔ NA FILEMON
Kpɔkplɔyiɖeme:
Filemon nye bubume kple hotsuitɔ aɖe si to Paulo dzi va zu
kristotɔ. Filemon fe kluvi aɖe si ŋkɔe nye Onesimo la si le
Filemon gbɔ yi Roma. Edo go Paulo le gaxɔ me le Roma eye
wòzu kristotɔ. Paulo ŋlɔ agbalẽ sia de Onesimo si be woatsɔe
ayi na Filemon ale be Filemon nagbugbɔ Onesimo axɔ abe efe
kluvi ene, atsɔ efe nu vɔ̃ akee eye woadze sii be ye nɔvie
wònye le Kristo me.
Emenyawo 1. Gbedoname kple akpedada, 1-7
2. Kukuɖeɖe ɖe Onesimo ta, 8-20
3. Gbedoname kple yayranyawo, 21-25
1 Agbalẽ sia tso Paulo, Kristo Yesu fe gatɔ, kple mía nɔviŋutsu Timoteo gbɔ,
na Filemon, mía xɔlɔ̃ lɔlɔ̃tɔ kple hadɔwɔla 2 kple Apfia, mía nɔvinyɔnu, na Arkipo,
mía nɔvi, Kristo fe asrafo kpakple hame si kpea ta le afewòme.
3 Amenuveve kple ŋutifafa tso Mawu mía Fofo kple Afetɔ Yesu Kristo gbɔ la
woana mi.
Akpedada kple gbedodoɖa
4 Filemon lɔlɔ̃a, medaa akpe na Mawu ɣesiaɣi si mele gbe dom ɖa ɖe tawò 5
elabena mese nu tso wò lɔlɔ̃ kple xɔse si le Afetɔ Yesu me kpakple amekɔkɔeawo
katã ŋu.
6 Nye gbedodoɖae nye be nàtsɔ dzo ɖe wò xɔse la, mama ŋu, ale be nàse nu
nyui ɖe sia ɖe si le mía si le Kristo me la gɔme blibo. 7 Wò lɔlɔ̃ na dzidzɔ kple
dziɖefo gã aɖem elabena wò, nɔviŋutsu, tsɔ dzidzɔ de amekɔkɔeawo fe dziwo me.
Paulo ɖe kuku ɖe Onisimo ta
8 Eya ta, togbɔ be dzidefo le asinye le Kristo me be mate ŋu azi dziwò be nàwɔ nu si
dze be nàwɔ hã la, 9 medi boŋ be maɖe kuku na wò le lɔlɔ̃ ta. Eya ŋuti nye Paulo,
amegã xoxo aɖe kple ame si va zu Kristo Yesu fe gatɔ 10 mele kuku ɖem na wò ɖe
vinye Onesimo ta, ame si trɔ zu vinye esi menɔ kɔsɔkɔsɔ me le afii. 11 Tsã la
ŋudɔwɔnu aɖeke menɔ eŋu na wò o, ke azɔ la etrɔ zu ŋudɔwɔnu na nye kpli wò siaa.
12 Mele etrɔm ɖo ɖe wò eye mele nye ŋutɔ nye dzi hã ɖom ɖa wò kplii.
13 Medi vevie be mana woanɔ gbɔnye le afii, le esime mele gaxɔ me le
nyanyui la gbɔgblɔ ta. Wò hã ato esia me ana kpekpeɖeŋum to edzi. 14 Ke nyemedi
be mawɔ nenema ne melɔ̃ ɖe edzi o. Nyemedi be nanyo dɔme nam to dzizizi me o,
ke boŋ be wò ŋutɔ nàdi be yeave nunye. 15 ɖewohῖ, anyo be nabu nya sia ŋu ale:
Onesimo si dzo le gbɔwò ɣeyiɣi kpui aɖe, ale be azɔ la, woazu tɔwo tegbee. 16
Onesimo maganye kluvi ɖeɖe ko azɔ o, ke boŋ azu nu si kɔ saa wu eye woanye nɔvi
lɔlɔ̃a, vevietɔ nam. Agazu ame vevi na wò ŋutɔ hã azɔ, elabena maganye subɔla ko
o, ke boŋ anye nɔviwò le Kristo me hã.
17 Ne menye xɔ̃wò le nyatefe me la, ekema xɔ Onesimo kple dzaadoname si
tututu natsɔ axɔm nenye nyee gbɔna gbɔwò. 18 Ne ewɔ nu vevi aɖe wò alo wòfi wò
nane la, ekema kpɔ mɔ na tefeɖoɖo tso gbɔnye. 19 Maɖo etefe na wò. Nye, Paulo,
meɖo kpe nya sia dzi na wò to nu sia ŋɔŋlɔ kple nye asi na wò me. Ke nyemakɔ nu
le fe si nenyi le asinye la dzi o! Nya lae nye be, wò luʋɔ la ŋutɔe nye fe si nenyi le
asinye! 20 Ẽ, nɔvi lɔlɔ̃a, na wò nu sia wɔwɔ nam kple lɔlɔ̃ nado dzidzɔ nam ekema
nye dzi gbɔdzɔ la akafu Afetɔ la.
21 Meŋlɔ agbalẽ sia na wò elabena meka ɖe edzi be awɔ nam wu ale si mebia
gɔ̃ hã!
22 Meɖe kuku be nadi amedzroxɔ aɖe da ɖi nam, elabena mele mɔ kpɔm be
Mawu ase miafe gbedodoɖa eye woana mava mia gbɔ kpuie.
Gbedonamewo kple nyuidinamewo
23 Epafra, ame si le gaxɔ me kplim le gbefaɖeɖe Kristo Yesu ta la, do gbe na mi. 24
Marko, Aristarko, ɖema kple Luka, nye hadɔwɔlawo hã do gbe na mi. 25 Míafe
Afetɔ Yesu Kristo fe yayra nanɔ anyi kple miafe gbɔgbɔ la.


text:
Kese aɖe kpɔ afɔkpa
Kese aɖe kpɔ Afɔkpa vuvua ɖe le Gbeme, eye wòɖe hũ hegblɔ be: Ehẽ Afɔkpae nye esi !
Zi nenie nye esi mekpɔ Amewo do Afɔkpa hele yiyim prao-prao fiatɔe. Ele dzroyem xoxo. Egbela nye hã maate edodo akpɔ kokoko! Ɖe nɔvinyewo akpɔm la, aleke gbegbe wòawɔ nuku na woe. Ale kese tra afɔ ɖe afɔkpa la me xaa. Kasia gbe de asi ʋaʋã me. Adela nye esi va do. Dzidzi fo kese la. Edi be yeaɖe afɔkpa la alia ati kaba, gake meteŋui o, elabena afɔkpa-dodo memãe o. Ale kese tsi anyi kplanyaa eye adela va lée.


text:
3 Jean
YOHANES ƑE AGBALẼ ETƆ̃LIA
Kpɔkplɔyiɖeme:
Yohanes, ame si nye Yesu Kristo fe nusrɔ̃lawo dometɔ ɖeka lae
ŋlɔ Yohanes fe Agbalẽ Etɔ̃awo, Yohanes fe Nyanyui la kple
Nyaɖeɖefia siaa. Le Yohanes fe Agbalẽ Etɔ̃lia sia me la,
Yohanes kafu Gayo le efe dɔ nyui wɔwɔ ta eye wòdi be Mawu
naka mo na Dietrefo le efe nu masɔmasɔ wɔwɔ ta.
Emenyawo: 1. Kpɔkplɔyiɖeme, 1-4
2. ŋusẽdodo dɔwɔla vavãwo, 5-8
3. Mokaka na ame siwo tsi tsitre ɖe nyatefe la ŋu, 9-10
4. Nyatefeyomenɔla aɖe kafukafu, 11-12
5. Tafonyawo, 13-15
Gbedonamewo
1 Agbalẽ sia tso Hamemegã tsitsi la gbɔ na xɔ̃nye Gayo ame si melɔ̃na le
nyatefe me. 2 Xɔ̃nye lɔlɔ̃a, medo gbe ɖa be nànɔ lãmesesẽ me eye nu sia nu nadze
edzi na wò nyuie abe ale si wò luʋɔ gɔ̃ hã le dedie ene. 3 Mekpɔ dzidzɔ ŋutɔ esi nɔvi
aɖewo va fo nu tso ale si nèlé nyatefea me ɖe asi goŋgoŋ eye nèle agbe nɔm le
nyatefe la nu la ŋu. 4 Naneke medoa dzidzɔ nam wu be, mase be vinyewo le agbe
nɔm ɖe nyatefe la nu o.
Beléle na Afetɔ la fe dɔwɔlawo
5 Xɔ̃nye lɔlɔ̃a, èle nutefe wɔm le nu siwo nèle wɔwɔm na nɔviawo la me, togbɔ be
wonye amedzrowo na wò hã. 6 Woɖe gbefã na hamea katã le wò lɔlɔ̃ si nèɖe fia wo
la ŋu. Anyo be nàdo mɔ wo le mɔ nyuitɔ si dze Mawu ŋu la nu. 7 Elabena ŋkɔ la tae
wodze mɔ hele tsatsam eye womexɔ kpekpeɖeŋu aɖeke tso Trɔ̃subɔlawo gbɔ o. 8 Le
esia ta ehiã be miawɔ dɔmenyo na ame sia tɔgbewo ale be mí katã míawɔ dɔ ado
nyatefea ɖe ŋgɔ.
9 Meŋlɔ agbalẽ ɖo ɖe hamea, gake Diotrefo ame si tsɔ eɖokui wɔ
ŋgɔgbenɔlae la, meɖo to nye nyawo o. 10 Eya ta ne meva la maɖe nu siwo katã wɔm
wòle la ɖe go, vevietɔ ale si wòle mía ŋu gblẽm la ta. Hekpe ɖe esia ŋu la eɖea ame
siwo dina be yewoaxɔ nɔviawo la le hame.
11 Xɔ̃nye lɔlɔ̃tɔ, megakpɔ nuvloe wɔwɔ fe kpɔɖeŋu nàwɔ o, ke boŋ srɔ̃ nu
nyui wɔwɔ. Ame sia ame si wɔ nu nyui la tso Mawu gbɔ. Ame si wɔa nu vɔ̃ la
mekpɔa Mawu o. 12 Ame sia ame foa nu nyuie le Demetrio ŋu. Nyatefea ŋutɔ hã
gblɔa efe nya nyuie. Míawo hã míeɖi ɖase nyui le eŋu, eye wò ŋutɔ enyae be míafe
ɖaseɖiɖi nye nyatefe.
Tafonyawo
13 Nya geɖe le asinye be maŋlɔ na wò gake nyemedi be maŋlɔe kple nuŋlɔti kple
nuŋlɔtsi ɖeɖe ko o. Mele mɔkpɔm be míado go kpuie eye míafo nu ŋkume kple
ŋkume.
ŋutifafa nanɔ anyi kpli wò. Nɔvi siwo katã le afi sia la do gbe na wò nyuie.
Do gbe na nɔvi siwo le gbɔwò la na mí ɖekaɖeka.


text:
Dzata
Dzata nyé gbemelã sesẽtɔwo dometɔ ɖeka. Enye lã ɖuʋulɛ̃ . Tso keke gbaɖegbe ke la, woda ŋkɔ ɖe edzi be enye lãwo fe fia. Ŋkɔ sia dzee vavã elabena enye lã dziŋɔ wɔdã aɖe si ɖu gbemelãwo katã kloe dzi.
Dzedzeme alo Nɔnɔme[trɔ asi le eŋu | trɔ asi le etsofe ŋu]
Dzata ɖi dadi le go geɖe me. Enye lã triakɔ̃ aɖe si afɔ kako ene li na. Afɔdidɛ atɔ̃ siwo nu fe ɖaɖɛwo le la le efe afɔawo nu. Efe fuwo biã eye asike legbee aɖe si ŋu fu kpoyoo aɖe le la li nɛ. Efe ta lolo ŋku eve siwo kpɔkpɔ doa vɔvɔ̃ na ame la le ta ŋu nɛ. Dzatatsu to fu ɖe kɔ me fũ. Woyɔa fu sia be kɔdza. Dzatanɔ ya metoa kɔdza o.


text:
Nuka le asiwò ?
Ŋutsua ɖe nɔ dua ɖe me gbeaɖegbe. Ga geɖee nɔ esi. Amea ɖewo gblɔ be eyae nye kesinɔtɔ gãatɔ nɔ̃ ŋuto mã me.
Agble ewo nɔ esi, eye efe lãwo hã sɔgbɔ. Nyiwo nɔ esi fũu. Etu xɔ gãawo ɖe dua me, eye wonye dɔmenyotɔ gãa ɖe. Vi eve nɔ esi. Wónye ŋutsuviwo. Tsitsitɔ xɔ fe blaaeve-vɔ-atɔ̃, eye ɖevitɔ xɔ fe blaaeve-vɔ eve. Tsitsitɔ ŋkɔe nye Kofi Gameli eye ɖevitɔe nye Yawo Aguedze. Gbe ɖeka wo fofo yɔ wo hegblɔ na wo bena: "Fifia mietsi. Mieganye ɖeviwo o.
Eyata miyi xexeame ɖadze agbagba na miafe ŋgɔgbe." Ena ga ɖeviawo eye wodo mɔ wo kple nya siawo bena: "Le fe atɔ̃ megbe la, megale miayɔ ge va gbɔnye ne miana nutsotso tso miafe agbagbadzedzewo ŋuti. Ale ɖeviawo dzo. Le fe atɔ̃ megbe tutuutu Gameli kple Aguedze trɔ̃ gbɔ va wo fofo gbɔ. Wo fofo kpɔ dzidzɔ ŋutɔ. Eyɔ wo gbe ɖeka ŋdi kanyãa ɖe, eye wose ɖesiaɖe fe nutsotso tso efe dɔwɔwɔ ŋuti.
Kofi gameli fo nu gbã. Egblɔ na fofoa be: "Fofonye, esi medzo la, meyi ɖanɔ Lome. Metsɔ nye ga la fle tɔmelã hedzra le kɔfewo kple du sɔewo me. Mewɔ dɔ sesĩe ŋutɔ. Etefe medidi o, ga la dzi ɖe edzi zi geɖee. Ale mefle nu geɖewo. Fifia xɔ atɔ̃ le asinye le Lome. Nye lãwo hã sɔgbɔ. Nyiwo, alẽwo kple gbɔ̃wo le asinye fũu. Nye nyikpo le Anexɔ eye nye alẽwo kple gbɔ̃wo le Agu. Sɔ̃ eve le asinye,eye gasɔ̃ hã le asinye. Mefle agbatsɔʋu enyi, eye tsaɖiʋu eve le asinye. Agbatsɔʋu le ame geɖee si le Lome.
"Fofoa kafui, eye wodo ŋusẽe heda akpe nɛ be ewɔ dɔ nyatefetɔe. Azɔ̃ Yawo Aguedze hã na nutsotso tso efe dɔwɔwɔwo ŋuti. Nusi wogblɔ la nye esi: "Gbã la meyi ɖanɔ Peki fe ɖeka. Tefea sẽ ŋutɔ. Dɔ menɔ dua me o. Tsi medza le fe ma me o, ale dɔwuame gãa ɖe va. Eyata medzo le afima yi Ho. Ho hã menyo nam tutuutu o. Mefle agblemenuwo dzra le afima eye mekpɔ ga via ɖe." Le ɣleti ade megbe ko medzo le Ho hayi Kpando. Abe alesi ne nenyɛ ene la, Kpandoe nye eʋedu gãatɔ le Amuta la to. Tɔmelã geɖee le Amuta la me fifia. Ale mefle akplɔʋu lolo eve na lãɖeɖe. Medi lãɖelawo de ʋuawo me, eye mefle asabu hã na wo. Dɔ la dze edzi nam ŋutɔ.Ehe ga geɖee vẽ nam. Fifia xɔ le asinye le Ho, Kpando kple Keta. Tɔdziʋu sɔe eve hã le asinye. Metsɔwo le amewo kple agba vovoovowo tsɔm tso Akosombo le Kpando Krachi kple Tamale yim. Ga geɖee le asinye fifia, eye nye hã mefle tsaɖiʋu eve."
Wo fofo da akpe nɛ, eye wokafu eya hã le efe agbagbadzedze ta. egafo nu na wo le dɔwɔwɔ fe vevienyenye ŋuti. Gameli kple Aguedze he nunana geɖee vɛ̃ na wo fofo kple wo dada, eye wonɔ anyi kple wo dzilawo le dzidzɔ gãa kple ŋutifafa me.